Constantin Valsamache, bineînțeles, Tache 


Jeni 


Constantin Valsamache. bineînțeles, Bebe, 


Valsamache, 


PERSONAJELE: 


50 de ani; 


bineînțeles. soția celui de mai sus 


— aproximativ, aceeași vîrstă ; 


fiul amindurora 


— 24 de ani; 
Niculae Dumitrescu, bineînțeles, Nichi, din cind în 
cînd Nikaloe — aceeași vîrstă 


Anton Androne, 


Fifi Androne, 


Tiberiu Cezar Sicoşan 


Muki, 


Tinca, 


cu prietenul său Bebe; 


rudă aproximativă a familiei Val- 


samache — 52 de ani, deși pare 
mai mult; 
fiica lui — 23 de ani, deși nu arată 


nici atit; 


mai bătrin; 


— 26 de ani. cu toate că e mult 


alt nume nu i se cunoaște și, pre- 


cum se va vedea, nici nu-i 
nevoie — 26 de ani; 
femeie de serviciu — 60 de ani. 
Acțiunea se petrece la București și Ripele, 


în zilele noastre. 


ACTUL I 


Un hol liniar, mobilat standard. de gust îndoielnic. Obligator. o pianină si o măsuţă 
cu telefon. In planul doi, pe trepte, despărțită de hol prin uşi glisante, sufrageria bogată, în 


stil florentin. In zilele noastre, vara, spre prînz. 


BEBE (în timp ce scapă o farfurie cu 
care încercase o jonglerie eșuată): 
Nu merge, dom'le, nu vezi? 

NICHI: Nu se poate! Încearcă! 

BEBE (nouă tentativă ratată): Inutil. 
Şi se şi sparg. 

NICHI : Parc-ar fi de sticlă. (Bebe în- 
cearcă iar.) Aşa... bine... perfect! (A 
scăpat-o, s-a făcut zob. Luind el una 
şi demonstrind.) Şi-i așa de simplu: 
aleee ! hop! 

BEBE (concluzie și decepție): Şi chiar 
dacă aş reuşi, tot aia e: nu mă an- 
gajează. 

NICHI : Serios? De ce? 

BEBE : N-au locuri în schemă. Dacă 
eram călăreț, era cu totul altceva. 
Ascultă, Nikaloe, eu am ajuns la o 
convingere : n-am noroc. Cine dracu' 
m-a pus pe mine să fac agrono- 
mia ?... Auzi idee: agronomia... 

NICHI: Eu ţi-am spus, te-am preve- 
nit: mă Bebe, bagă-ţi minţile-n cap 
şi rămii repetent... tu, nu... 

BEBE : Dar ce, eu n-am vrut? Am fă- 
cut toate eforturile, n-am învățat ni- 
Mic... (Dezolare.) M-au trecut... 

NICHI: Lasă, mă, că şi tu ai vrut. 
(Logic.) Cind vrea omul să rămînă 
repetent, nu poate să-l treacă nimeni 
cu forţa. Ai vrut să demonstrezi bă- 
trinilor că eşti grozav. Ei, acum să 
te văz: pe unde scoţi cămaşa? 
Pleacă ei în locul tău la Ripele? Nu 
pleacă. Dumnealui rămîne aici la 
căldurică, şi Bebe pleacă frumos să 
tragă la agricultura socialistă. 

BEBE : Acu' ce stai şi tu pe capul 
meu, cobe? Dă o idee! 

NICHI : Idee? De unde? Ți-am spus: 
ia o slujbă 

BEBE : Dar eu ce fac de două luni? 
Şi la Aprozar am fost. 


NICHI : Şi? 

BEBE : . „Studii.“ Zic: „Elementare.“ 
„Originea.“ — „În regulă.“ — „Ta- 
tăl...* Cum să-i spun: director de 
minister ?.. — „Funcţionar.“ — „Ma- 
ma...“ — „Casnică...“ -- „Te prezinţi 


la examen. Contabilitate ştii ?...* 
Auzi... contabilitate!... — „Ştiu.“ Zice: 
„Normată“. Auzi, ca să intru gestio- 
nar la Aprozar... 

NICHI: Dacă mă întrebai te infor- 
mam : trebuie. E un haşceme, 11.431 


pe  nouăsutecincizeci şi cinci, care 
prevede... 

BEBE : Noroc că te-am găsit pe tine 
să-mi citezi din haşcemeuri... Pro- 
blema e ce fac: că uite, rup foile 
din calendar, mai am în cap două- 
zeci şi şase de zile, şi dacă n-am a- 
ranjat nimic, aici în București: am 
încurcat-o. 

NICHI : Toată speranţa e la „OSTA“. 
Cînd e concursul ? 

BEBE : Poimiine. 

NICHI : Ai pregătit ceva? 

BEBE : Astea două romanțe. 

NICHI (a trecut la pian): Dă-i dru- 
mul. 

BEBE (masacrind cumplit o romanță 

* mexican): Ei, cum ţi se pare, cum 
merge ? 

NICHI: Îngrozitor. 

BEBE : Păi, tu pină nu faci observaţii 
„critice“... 

NICHI: Dacă ai luat-o alături. Încă o 
dată ! (Bebe repetă refrenul.) Nu se 
poate. 

BEBE (inger): De ce? .» 

NICHI : Ragi ca un măgar. 

BEBE (ofuscat, oricum): Cum mă: cint 
după note. 


NICHI: După note, după note, dar fie- 
care notă e falsă. 

BEBE : Şi tu de unde ştii? 

NICHI: După ureche. 

BEBE : Vezi, asta nu pot să sufăr eu 
la tine: că te crezi expert în toate. 
Uite nota aici: e do? 

NICHI (apăsind pe o clapă): Do. 

BEBE : Asta e fa? 

NICHI: Fa. 

BEBE : Asta e si bemol? Asta e mi? 

NICHI: Zi. 

BEBE (reluiînd refrerul): Ei ? 

NICHI: Ascultă la mine, Bebe: nu 
te mai prezenta la nici un examen 
că te dă afară: ești afon. 

BEBE (funebru, ca un steag de doliu): 
Am înțeles: ca jongler n-am talent, 
în muzică sînt afon.. cu alte cu- 
vinte, ce-mi mai rămine? Să plec 
la Ripele. Şi asta mi-o spui tu. M-am 
lămurit cum stau şi cu tine... 

NICHI: Mă, Bebe. tu ai innebunit din 
disperare... Ce vină am eu? 

BEBE : Lasă, nu te mai explica. 

NICHI: Nu, spune, ce vină am eu? 


BEBE (plin de reproșuri otrăvite): 
Te-am rugat să vorbeşti cu bătri- 
nul meu... Ai vorbit? 

NICHI: l-am ținut o prelucrare. de 
l-am zăpăcit. L-am luat principial: 
ce înseamnă a fi tinăr... Despre ros- 
tul şi misiunea noului intelectual... 

BEBE (lămurit): L-ai luat prost. 

NICHI: Cum? 

BEBE : Infernal. 

NICHI: Habar n-ai. Cind am ajuns la 
capitolul „îndatoriri obşteşti“, a spus : 
„Just“. 

BEBE : Aşa a spus? 

NICHI: „Just“. Era la paragraful în 
care-i spuneam : „Fiecare tinăr e o- 
bligat să-și facă un drum în viaţă 
prin propriile lui forţe“. Aici a spus: 
„just“. Pe urmă, am intrat in geo- 
grafie şi i-am făcut o imagine a ceea 
ce inseamnă ţara. Nu ţara... la ţară... 
„Ţara“. i-am spus, „satul. vreau să 
zic, e un lucru admirabil, mai ales 
în zilele noastre...“ Aici i-am dat o 
vrăjeală poetică, de mă miram sin- 


gur de unde-o scot... „Primăvara..” 
cimpul reavăn...* Ce-i aia reavân, 
domnule ? 


BEBE : Dacă-ai luat-o așa, ce să mai 
vorbim .. I-ai adus aminte de copi- 
lăria lui petrecută la ţară, i-ai tre- 
zit nostalgii şi... ai încurcat-o... 

NICHI: Ai răbdare. „Dar vedeţi. to- 
varășe  Valsamache“, i-am spus. 
„există şi o lege a adaptabilităţii in- 
dividului la mediu“. Zice: „Natura“. 
Cind mi-a spus asta, m-a trăsnit. 
Zic : „Natura, de acord, dar ce să 
facă Bebe care e un citadin prin 
excelenţă, în natură ?“ Zice: „Să se 
adapteze, e agronom, să-și facă me- 
seria !“ 

BEBE (citindu-l): „Dar ce vrea? Să 
pună griu pe Calea Victoriei?“ Am 
mai auzit refrenul... 

NICHI: Nu, mie mi-a spus altfel: 
„Dar ce vrea ? Să pună sfeclă peBu- 
levardul 6 Martie?“ A fost inedit. 
Zic: „Nici pomeneală, dar giîndiţi-vă 
unde-l trimiteţi: aveţi un singur 
copil.“ 

BEBE (complice) : Coarda sentimentală. 

NICHI: Exact. Zice: „Nu e copil, e 
agronom“. 

BEBE: Nu-ţi spun eu: ţi-ai pierdut 
vremea de pomană. 

NICHI: Nu, fiindcă am impresia că 
l-am clintit. Zic: „Perfect, de acord: 
«agronom», dar de tetanos aţi au- 
zit?“ Zice: „Care tetanos?“ Zic: 
„Tetanosu' pe care-l poate contracta. 
De condiţiile inumane la care-l supu- 


neţi...“ Şi ridic tonul: „fiindcă-l su- 
puneţi la condiţii inumane“. 

BEBE : Aşa i-ai spus? 

NICHI : Exact. 

BEBE : Şi ce-a răspuns? 

NICHI: Zice: „Nikaloe, eşti idiot“. Și 
a ieşit. 

BEBE : Vezi? 

NICHI: Da, dar am impresia că l-am 
clintit. 

BEBE : L-ai clintit atit de bine, că, 
dacă nu fac ceva prin forţe proprii, 
exact de azi intr-o lună prietenul du- 
mitale Bebs îşi ia valiza de carton 
şi pleacă la Ripele. Nikaloe. simt 
că-mi pierd minţile, simt că-nnebu- 
nesc. 

NICHI : Eşti dement. Bine. mă, in casa 
asta nu-i nimic de bâut? 

BEBE : Nimic. Ţine bătrina totul sub 
cheie. Ce să mai vorbim: fericire 
absclută. 

NICHI: Muki ce spune? 

BEBE: Nu spune: plinge! 

NICHI: Săraca! 

BEBE : Ieri a plins atita, că i s-a um- 
flat gitul. Seara n-a mai fost în stare 
să scoată nici un sunet. 

NICHI : Singura nădejde e la maică-ta. 
(Zgomot în vestibul.) 

BEBE : Taci că vin. Hai la mine, că 
de ieri m-am declarat bolnav. 

NICHI: Ştiu, şi tot grav? 

BEBE : 40 de grade. 

NICHI: Aoleu, atunci, diseară ce fa- 
cem ? 

BEBE : Nici o grijă: pină diseară 
scade. 

NICHI: Intră, intră, că vin şi eu. 
(Bebe a trecut în camera lui, au in- 
trat soții Valsamache.) 

JENI (masca îngrijorării materne): 
Ce-i cu Bebe, Nichi? 

NICHI: Bine, doamnă... mult mai 
bine, nu trebuie să vă speriaţi : febra 
scade: n-are decit treizeci şi nouă 
cu nouă. 

JENI: Auzi, Tache? Treizeci şi nouă 
cu nouă. 

TACHE: Da’ dimineaţă, cit a avut? 

NICHI: Si zece. 

TACHE : Ce-l doare? 

NICHI: Capul, pieptul, abdomenul, 
splina, în general tot organismul, dar 
mai ales inima. 

JENI : Copilul e bolnav. 

TACHE : Şi ce vrei să fac? Cheamă 
doctorul. 

NICHI: Nu, doamnă, nu vă alarmaţi, 
nu e nevoie. Chiar adineauri, înainte 
de a veni dumneavoastră, mi-a spus 
(cu o voce agonică) „Nichi, mi-e mult 
mai bine...“ 


TACHE (liniștitor, către Jeni): Vezi ? 

NICHI: ...„cu toate că simt c-o să 
mor“... 

JENI : Auzi, Tache, auzi? 

TACHB: Şi mă rog, de ce să moară? 

NICHI : Parcă dumneavoastră nu știți ? 

TACHE : Ce să știu? 

NICHI (expert): Psihicul... Psihicul e 
bolnav... şi știți cum e cu pavlo- 
vismul : dacă psihicul e bolnav, se 
destramă organismul. Mă duc să-i fac 
o frecţie... (A ieșit.) 

JENI : Tache, îmi urci tensiunea... Nu 
te ocupi de copil... Ți-e indiferent... 

TACHE : Mie? Ai innetunit! 

JENI: Nu ştiu care dintre noi e tea- 
făr. (Masca  deznădejdii materne.) 
D-asta am adus copil p2 lume? 
D-asta l-am crescut mare, ca să vină 
acuma şi să mi-l ia? Nu mă des- 
part de copil, Tache... (Cătr2 odaia 
lui Bebe.) Nichi. pune-i termometrul, 
mamă, să vedem cit are. (Lui Tache) 
Ai vorbit ? 

TACHE : Vorbit. 

JENI : Si? 

TACHE : Mi-a spus-o verde: „Tova- 
răşe Valsamache, nu te supăra, dar 
dacă dumneata vii cu asemenea ce- 
reri, atunci ce să mai vorbim de 
alții ?“ 

JENI („logică“): Va să zică, recunoaşte 
că mai sînt şi alţii... (Montindu-se.) 
Copiii altora să stea aicea la Bucu- 
reşti, că e loc. cu toate că nu e ni- 
mica de capul lor, şi băiatul meu, 
fiindcă a terminat agronomia, să 
plece. 

TACHE (amărit): Las’ că ştiu eu cum 
a terminat. Crezi că din „Uteme“ 
l-au dat afară de bun? 


JENI: Cum, necum, vorba e: a ter- 
minat ? 

TACHE : Că e tat-su director în Mi- 
nisterul Agriculturii. 

JENI („silogism perfect“): Mă rog. dar 
atunci de ce mai eşti tu director în 
minister, dacă fiul tău trebuie să 
plece la Ripele? (A bătut la ușa 
camerei lui Bebe; de dincolo se 
aude „pardon“.) Nu, că nu intru. 
(Spre ușă.) Dă-i şi-o vitamină „B“, 
Nichi, şi una „C“, că nu strică. (Că- 
tre univers.) Copil debil, mi-au ieşit 
ochii pînă l-am văzut mare, şi acu' 
să-l trimit să-l mănince tetanosul... 

TACHE: Ce dracu’ v-a venit la toţi 
cu tetanosul ? 

JENI: Ce mi-a venit? Întreabă-l pe 
Nichi, să-ţi spună: tetanosul e o 
boală care se ia de la cai şi mai ales 

de la ţară... Atita lucru să ştii şi 
tu, care lucrezi în agricultură. 

TACHE : Da’ că există ser, ştii? 

JENI : Să ştie dușmanii mei, care vor 
să-mi vadă copilul plecat... I-ai dat 
vitamina, Nichi ? 

NICHI (de dincolo): Dat. 

JENI (masca neputinței și a înfrin- 
gerii): Simt cum mi se urcă ten- 
siunea. (Spre ușă.) Ce temperatură 
are ? 

NICHI (de dincolo): Şi opt. 

JENI : Scade. Dacă era vorba de Meicu, 
ai fi văzut că nu stătea cu miinile 
în Sin. 

TACHE : Am încercat să vorbesc cu... 

JENI: Şi? 

TACHE : Nu dau de el. 

JENI: Acasă. Ce număr are acasâ? 

TACHE : 13.09.48. 

JENI (autoritate și inițiativă): Stai că 
dau eu de el. (Face numărul.) Cu 
tovarăşul Coacăze... Din partea to- 
varăşului  Valsamache. Dar cind 
vine ? Mulţumesc. (A închis.) El era. 
Stai să vezi! (Face din nou numă- 
rul şi vorbește, de data asta. cu 
voce schimbată.) Cu tovarășul Coa- 
căze. Cine-ntreabă ? Ziarul „Munca“. 
(A închis precipitat.) Nu ţi-am spus 
eu? El era. Nici nu vrea să stea de 
vorbă. (Durere fără margini.) D-asta 
ai muncit tu, Tache, de ţi-ai pierdut 
sănătatea, ca să se ascunză la tele- 
fon ? D-asta ţi-ai riscat viaţa, Ta- 
che? Că eşti un tovarăș vechi, şi 
cind e nevoie şi cînd e la greu. la 
cine se vine cu toate sarcinile? La 
tovarăşul Valsamache. Şi acum, cind 
ai şi tu o nevoie, nimeni. (Din nou 
spre camera lui Bebe.) Cit are, 
Nichi ? Și opt, slavă domnului. Nu 
uita de vitamine. Să dau un telefon 
la Sănătate să ne trimită nişte as- 
pirină elveţiană... Sau să-ncere iar 
la Coacăze, numai de curiozitate. 
(Face din nou numărul.) Cu tovară- 
şul Coacăze. Cine-ntreabă ? Din par- 
tea tovarăşului Valsamache... Ime- 
diat. (li face semn lui Tache, care 
a trecut la aparat.) 

TACHE (la telefon): Eu, frate dragă, 
eu... Iartă-mă că insist. Ştiu cite ai 
pe cap... Evident... Dar e vorba de 
o chestiune... De fiul meu, sigur... Eu 
îmi dau seama că e o problemă de 
ordin general... Totuşi, cum să-ţi 
spun, frate dragă, o excepție se poate 
tace, că, vorba aia, nu se dărimă ce- 
T Aşa... Aşa. Da, sigur. Da... Da... 

JENI (şoptit): Ce spune? 

TACHE (îi face semn să se potolească. 
Jeni vine şi bagă urechea în recep- 
tor): Nu, nu, ascult. Aşa, da. Eu 
voiam numai să spun... Da, da. Că e 
un caz special... fiindcă-i şi bolnav... 

JENI (în urechea lui Tache): Grav, 
grav de tot. 

TACHE (la telefon): Da. Da, destul 
de serios. Cred că gripă. Da, sigur 
că trece, evident. Dar este şi un alt 
aspect : aş spune, principial. Eu voi 
incerca, totuşi, şi mai sus. Nu, te 
rog să n-o interpretezi altfel, dar 
cred că după atiția ani de muncă, 
eu care, nu-i aşa, n-am cerut nici- 
odată nimic... Mă rog. Mă rog... să 
trăieşti. (A închis.) Acu’ eşti mul- 
tumită ? 

JENI: Da’ ce-ţi închipuiai: că nu mă 
aşteptam ? De la cine? De la Coa- 
căze ? (Masca protestului și a indig- 
nării.) Da’ cînd a fost vorba de nz- 
poată-sa, atunci a fost posibil, a- 
tunci n-a mai fost principial, atunci 
a putut s-o aducă la București, ca să 
bată bulevardele. Da' cind a fost 
vorba să-l mute pe nepotul lui Sa- 
chelarie, că era retrogradat, pentru 
neglijenţă în serviciu, şi l-a încadrat 
în capul schemei, atunci a fost le- 
gal și principial. Ei, lasă că-i dau 
eu principialitate... 

TACHE : Termină odată! 

JENI : li coc eu una, lui Coacăze ăsta, 
să mă ţină minte toată viața. Ce 
face băiatu', Nichi? Să-i trimit un 
ceai ? 

NICHI (de dincolo): Cu room. 

JENI: Şi cât? 

NICHI (a băgat capul pe ușă): Şi şase. 
Romul, separat. 

JENI: Dă-i şi-o lingură de sirop... 
(Masca deciziilor mari.) Că n-o să 
las eu să mi se prăpădească băiatul. 
N-are cine s-alerge pentru el, las' 
că alerg eu. Să-mi închipui că nu 
are tată, că sint văduvă și că Tache 
Valsamache a căzut în Tatra. Nu se 
putea ? Tu singur povesteai cum îţi 
zburau gloanţele pe la ureche. (Masca 
deziluziei și strigătul inimii rănite.) 
La ce te-ai mai bătut în Tatra, Ta- 
che. dacă-ţi trimiţi acum băiatul la 
ţară ? 

TACHE : Vreau să ştiu cind o să is- 
prăveşti ? 

JENI : Cind o să-mi aduci numire pen- 
tr. băiat în București. 

TACHE : Si pînă atunci? 

JENI (firesc): O să-ţi măninc zilele. 
(A sunat telefonul.) Da, Rodico; nu, 
ferească Dumnezeu... Foarte bine dis- 
puși. Toată lumea bine... Tache? A- 


cum a venit de la Minister. Băiatul, 
bine. Te chem eu după masă, că-mi 
vin nişte musafiri din provincie. Pa. 
te pup. (A închis.) Şi pe nenorociţii 
ăștia. la ce i-ai mai chemat pe capul 
meu ? 

TACHE : Eu i-am chemat ? Sint rudele 
mele ? 

JENI: Şi ce vrei să insinuezi? Oa- 
meni foarte cumsecade, n-ai ce să te 
temi. nu sînt compromiţători. li ştie 
tot Piteştiul. Şi pe urmă, chiar dacă 
a avut încurcătura aia, a ieşit cu- 
rat.. Şi chiar dacă ar fi avut ceva. 
ce vină are fiică-sa să pătimească de 
pe urma lui tat-su? 

TACHE : Da. dar ce vină am eu să-mi 
pice pe cap? 

JENI: Va să zică, după ani de zile 
îmi vin şi mie niște oameni în casă. 
şi nici asta n-am voie. (Masca con- 
cluziilor esențiale.) Ce-ar fi, Tache. 
să punem noi capăt acestui calvar? 
Băiatul a crescut mare. de plecat la 
țară tot pleacă, fiindcă n-are pe ni- 
meni cine să-l ocrotească, fiindcă tot 
e orfan. Tu. tot ai ajuns mare, de 
nu-ți mai ajunge nimeni cu prăjina 
la nas, ce nevoie mai ai tu de fa- 
milie ?... 

TACHE : Aud băieţii. 

JENI: .nu e mai cuminte să ne ve- 
dem fiecare de drum? Doar nu-ţi 
inchipui că stau lingă tine din in- 
teres ? (Masca suferințelor şi a de- 
voţiunii.) Slavă domnului, c-am tras 
lingă tine şi cînd nu erai director. 
Şi pe urmă, poţi să-mi spui şi mie ce 
procopseală am eu de pe urma direc- 
toratului tău? Zile amare, şedinţe 
şi plenare, cînd te aştept cu sufletul 
la gură şi cu mincarea încălzită de 
trei ori. Taci, sigur că taci. Si ştii 
de ce taci ? Fiindcă n-ai ambiţie. Eu. 
în locul tău, m-aş duce miine la mi- 
nistru şi i-aș spune: „Tovarășe mi- 
nistru...“ Dar te duci? Nu te duci. 

TACHE : Nu mă duc. 

JENI: Ei, află că mă duc eu. Azi. 
Cine dracu’ mi-a adus și pe nefe- 
riciţii ăştia pe cap? Nu puteai să 
le spui la telefon că nu sîntem în 
Bucureşti ? 

TACHE : Da' unde sintem? 

JENI : Pe teren. Dar ai dreptate. Cînd 
ţi-ai mai luat tu nevasta în depla- 
sare. ca s-o mai iei şi acum ? Ce sînt 
eu. Tache. să mă lași acasă ? Şi dacă 
nu mă iei nicăieri, barem să nu-mi 
aduci toţi nenorociții să-i ospătez, că 
nu-s cantină. (S-a deschis uşa şi au 
intrat nenea Anton și Fifi. Masca 
ospitalităţii.) Să trăieşti. nene An- 

ton, şi bine-aţi venit sănătoşi, ia 
poitiţi, intraţi. Intraţi. Ia te uită la 
nenea Anton, Tache. ce bine arată. 
Ai iîntinerit... Dar domnişoara asta 
cine mai e, că n-o cunosc? 

ANTON : Ei, cum n-o știi: Fifi. 

JENI (masca admiraţiei stupefiate): 
Cum ? Asta e Fifi? 

ANTON : Fifi. 

JENI : Uite, Tache, pe Fifi. Făi, cind 
ai crescut aşa mare, domnişoară, că 
acum zece ani... 

ANTON : Avea treisprezece. 

JENI: Cum zboară vremea. (Masca 
mimdriei materne.) Aaa, dar să-l ve- 
deţi pe al nostru. Nichi... Nichi... 

BEBE (de dincolo): A plecat, mamă. 

JENI: Vino-ncoace, Bebe, c-a venit 
unchiul Anton cu vară-ta Fifi. Nici 
n-aveţi idee ce bine-mi pare c-aţi 
venit... Asta-i spuneam şi lui Tache 
inainte : avem și noi nişte rude, şi 
alea ne-au uitat. 

ANTON : Vai de mine, se poate? Că 
şi la noi cind s-a ivit ocazia să ne 
repezim încoace, eu, lu' Fifi, tot așa 
i-am zis: „acu', dacă e să mergem 
la Bucureşti, unde să ne ducem ?“ 
Zice şi ea: „la tanti Jeni“. 

JENI: Nici nu ştiţi ce surpriză ne-aţi 
făcut. Si cât o să staţi? 

ANTON: A, nu, că diseară plecăm 
inapoi. 

JENI (i s-a luat o piatră de pe inimă): 
De ce aşa repede, se poate? (Masca 
admiraţiei consecvente.) Şi zi, s-a 
făcut domnişoară mare. Şi ce învaţă 
dumneaei ? 

ANTON (complice, din ochi, cu Fifi): 
Să le spunem, ori să nu le spunem? 
Păi, nu mai învaţă, ca-nvăţat. 

JENI : Te pomenești că a făcut ceva 
şi-a dat-o afară din școală. 

ANTON : Ferească Dumnezeu: a ter- 
minat. 

JENI: Da? 

ANTON : Sigur. Medicina. Păi, ce cre- 
deţi voi, că noi ăștia din Piteşti 
stăm ? 

TACHE : Şi unde a studiat? 

ANTON : La Cluj. 

TACHE : Bravo! 

ANTON : Eu, de cind era mică, i-am 
spus: „Fată, s-au dus vremurile 
cind stătea domnişoara acasă şi co- 
sea la gherghef, ori cinta la clavir. 
Tu să-ţi iei o meserie. O vrea bär- 
batu’ să te ţină acasă, cucoană, îl 
priveşte, treaba lui, liber. Tu să ai 
meseria ta.“ Şi uite că m-a urmat: 
doctoriţă. 

JENI (în plină admiraţie): Ce spui, 
Tache ? Şi, mă rog, ce specialitate? 


FIFI: Epidemiologia. 

JENI: Adică? 

FIFI : Boli infecțioase. 

JENI: Vai de mine, şi nu ţi-e frică ? 

ANTON : Cum o să-i fie, e voie? Nu-i 
fata lui Anton Androne ? 

JENI : Uite că ne-am luat cu vorba 
şi-am uitat că sinteţi de la drum... 
Poate că vreți să vă spălați. Să fa- 
ceți un duş. - 

FIFI : Eu, tanti. 

JENI : Sigur, medic medic, dar tot co- 
chetă, hai cu mine. (În timp ce se 
îndreaptă spre baie.)  Minca-o-ar 
mama de epidemioloagă... că nu 
m-aş fi gîndit în viața mea... (Condu- 
cîind-o.) Pe aici. (Au ieșit, scurtă 
pauză.) 

ANTON : Aşa că asta-i. 

TACHE : Da. (Pauză.) Să ştii insă că 
m-am bucurat de ce-am auzit... Co- 
piii care invaţă, e lucru mare... 

ANTON : Mai ales acum... Că inainte, 
că noi ştim, nu ?... 

TACHE (cu o convingere din ce în ce 
mai adincă):  Uite-o, cheam-o pe 
Jeni şi întreab-o: ce susțin şi eu? 
Că eu tot pentru asta mă bat... 

ANTON : Noi înţelegem altfel lucrurile. 

TACHE: Avem o altă perspectivă. 

ANTON : Cu totul altă perspectivă. 

TACHE (atacînd problemele fundamen- 
tal): Şi chiar dacă vezi că, dintr-o 
cauză sau alta, lucrurile merg in 
unele sectoare mai greu.. Iei o 
tuică ? 

ANTON : Dacă-i vorba pe-aşa, atunci 
să guști dintr-a noastră: că-i de 
prune. (În timp ce destupă sticla a- 
dusă de acasă și-n timp ce toarnă.) 
Ce spuneai ? 

TACHE (revenire la problematica esen- 
țială): Dacă sint şi unele greutăți... 
Cum e şi firesc... 

ANTON (acord unanim, convingere a- 
dincă) : Cine nu-nţelege asta, n-a pri- 
ceput nimic din ce se întimplă in ju- 
rul nostru. 

TACHE: Văd la noi la minister, la 
Agricultură... 

ANTON : Ei sigur, la voi e şi o situa- 
ție specială: agricultură, unde sînt 
atitea şi atitea probleme. Ce spui? 

TACHE (întrebarea se referă, binein- 
teles la ţuică): Tare, foarte tare. 

ANTON (mindru): Aşa e? De casă. 

TACHE (din nou privind preocupă- 
rile grave): Dar cu toate astea, vorba 
aia, dacă pui umărul şi impingi, 
mişcă. Nu există, mă-nţelegi, să se 
ridice o problemă... 

ANTON : Şi pină la urmă să n-o re- 
Zolvi. Aşa-i spuneam şi cu în tren 


tii o Ada cai 


lui Fifi, c-am şi eu experienţă, cu . 


toate că nu lucrez la nivelul tău şi 
n-am chestiuni atît de complicate, 
dar orişicit... Astăzi, e cu totul alt- 
ceva decît era înainte. Înainte... 

TACHE: Da. nici nu se compară, nu 
poţi să faci nici o apropiere, de nici 
un fel de natură. cu ceza ce era ina- 
inte. cînd orice problemă se punea, 
cum să spun.. 

ANTON : ...unilateral. 

TACHE (mai adinc): N-aş spune atita 
„unilateral“, cit... la suprafaţă... Ina- 
inte. ce era simplu. era simplu. şi ce 
era complex. era complex. Astăzi. 
poţi să te aştepţi ca o chestiune să 
ți se pară la început foarte simplă... 

ANTON  (sorbindu-i necontenit per- 
lele) : ...şi în fond să fie complexă... 

TACHE : ..Şi cel mai complex lucru, 
să fie complex numai în aparenţă, şi 
in fond... 


ANTON : ...să fie simplu. 


TACHE : Evident: totul e cum te-a- 
propii de temă. Tare. Foarte tare. 
(Evident, țuica.) 

ANTON : Da' ştii cum merge ? Nici n-o 
simţi. Bei o damigeană, și a doua zi, 
stii cum lucrezi? Nici capul nu te 
doare. (Scurtă pauză.) 

TACHE (revenire la chestiunile de 
esență): Aşa că asta e. 

ANTON : Sigur. Totul e să ştii să în- 
telegi. 

TACHE : Şi mai e ceva: să-ți iei răs- 
punderea. Da' nici nu te-am între- 
bat: cu ce ocazie la Bucureşti ? 

ANTON : Aaa, nimic, o chestie foarte 
simplă. că asta-i spuneam şi lui Fifi 
în tren. exact vorbele tale. Sigur, tu 
ai formulat mult mai ştiinţific. „Vezi, 
Fifi“. ii spuneam, „o chestiune care 
pentru noi e foarte complicată, dacă 
ai norocul să-ntilnești omul. pe ne- 
nea Tache, de exemplu. devine din- 
tr-o dată foarte simplă.“ 

TACHE: Adică, cum? Că nu-nțeleg. 

ANTON: Imediat. Ia, ia, pe răspun- 
derea mea. că vorba aia: ce i-o fi 
tatii, să-i fie şi mamii. (Privitor la 
ţuică, bineințeles. Scurtă pauză.) Des- 
pre Fifi e vorba. Ți-am spus: docto- 
riţă. A terminat facultatea. diplomă, 
felicitări, mă rog. Urmează să plece 
la țară. Acum, ea. mititica, nu zice 
nimic. Dar eu ca tată, ințelegi.. 

TACHE : Înţeleg... Arde. (Țuica.) 

ANTON (Masca ispășirii paterne): Uite 
aici mă arde. (Arată spre inimă.) 
Numai tată să nu fii. Și atunci i-am 
spus : „Fiţo“, că eu cind o alint, aşa-i 
spun „Fiţo, nici un moment de pier- 

dut: la gară. pe tren, la București, 
la unchiul Tache.“ 

TACHE : La mine. 

ANTON : La tine, Tăchiţă, la tine, su- 
flete, la tine, neamule, la tine, că 
altă nădejde n-am. Dă-mi o mină de 
ajutor. 

TACHE : Cu ce? 

ANTON : Cu Fiţa. 

TACHE : Concret. 


ANTON: Concret, cît se poate de 
concret : post, casă şi buletin de 
Bucureşti. Ce-ai rămas așa ? 


TACHE : Nu, mă gindeam. Zi-i: post, 
casă şi buletin de București. 

ANTON : Asta-i. 

TACHE : Voi pină cind staţi aici? 

ANTON : Pină diseară. 

TACHE (uitindu-se la ceas): E vreme. 
Se face. Dar ce-ai zice tu să ieşim 
o ţiră în curte? 

ANTON: De ce? 

TACHE : Să iau niţel aer. 

ANTON : Atunci, să luăm și ţuica. 


' TACHE : Ia-o, neică. (Au ieșit, scena 


a rămas o clipă goală, a intrat Fifi, 
într-un halat de baie, alb spumă. 
Îşi caută poșeta, a intrat Bebe.) 

BEBE : Cred că nu mai e nevoie să 
ne prezentăm, fiindcă ne cunoaștem. 

FIFI: Mi-a spus tanti că eşti cam 
suferind. Pot să te ajut? Ce te su- 
pără ? 

BEBE : Medic? 

FIFI: Debutant. 

BEBE : Mulţumesc, n-am încredere în 
medicină. 

FIFI: Sceptic ? 

BEBE : N-am nici o încredere în știință. 

FIFI : Şi totuşi ai urmat o facultate. 

BEBE : Toamai. Suferinta mea, domni- 
şoară, poartă numele unei maladii pe 
care manualele și tratatele dumitale 
n-au inregistrat-o : agronomia. 

FIFI: E adevărat, de maladia asta 
n-am auzit. 

BEBE : Cumplită. domnişoară doctor, 
crincenă, maladie psihică gravă, cu 
sfîrşit fatal... 

FIFI: Ai dumneata astăzi o predispo- 
ziţie specială şi vezi lucrurile în 
negru. 

BEBE : Dar cum ai voi să le văd, cînd 
nu mai am înaintea mea decit o lună 
de viaţă? 

FIFI: O lună? 

BERE : Douăzeci şi şase de zile, nu- 
mărate. Dumneata, vezi acest calen- 
dar, domnişoară ? E necruţător ca o 
ghilotină. Exact de astăzi intr-o lună, 
omul din faţa dumitale, vărul dumi- 
tale din partea mamei sau a tatei, 
nu ştiu. legăturile noastre de rudenie 


fiind suficient de încurcate, omul 
care ţi se destăinuie în această clipă, 
a terminat cu Bucureştiul, cu această 
casă părintească de care-l leagă atitea 
amintiri, a isprăvit cu lumea şi civi- 
lizaţia şi merge să se culce odată cu 
găinile, să se scoale, trezit de cocoşi, 
să citească gazeta raională la gazor- 
niţă, să facă discuţii filozofice cu in- 
ginerul staţiei de montă, politice cu 
agronomul-şef, să susţină o asiduă 
curte lirică moaşei, care are pa- 
truzeci şi trei de ani şi doi negi pe 
nas, într-un cuvint, să se neurasteni- 
zeze. dedicindu-și cei douăzeci și pa- 
tru de ani ai săi, netrăiţi şi dornici 
de viaţă, agriculturii înaintate și spo- 
ririi producţiei de porumb la hectar. 
Vesel, nu? 

FIFI (sincer surprinsă): Cum, şi dum- 
neata ? 

BEBE : Ce înseamnă „şi dumneata“? 

FIFI : Mărturisesc că nu mă aşteptam. 

BEBE : Să fi absolvit facultatea ? Par 
chiar atit de analfabet ? 

FIFI: Nu. Dar îmi închipuiam că o- 
dată terminate studiile, dumneata, 
cu relaţiile pe care le ai... 

BEBE : Aici este eroarea dumitale esen- 
țială. Greşeşti fundamental, fiindcă 
mă priveşti ca pe un caz normal. 
Află, domnişoară, că ai în faţa du- 
mitale un monstru. 

FIFI (amuzată) : Aoleu. mă înspăiminţi. 

BEBE : Da, domnişoară, un monstru, 
fiind fiul unui monstru. Tatăl meu 
e cel mai denaturat părinte din ciţi 
a putut aduce la lumină speța umană 
în lunga şi controversata ei istorie. 
Vede că mă zbat, că sufăr, că mă dau 
de ceasul morţii, şi dumnealui e 
„principial“. Un monstru principial. 
„Să plece“, adică, să plec eu. Şi apoi. 
bineînțeles, obișnuita şi indelung re- 
petata .plachie de principii: „muncă, 
disciplină, devotament, datorie etc., 
etc.. etc...“ 

FIFI: Şi dumneata ce faci? 

BEBE : Febră. 

FIFI : Şi contra febrei ? 

BEBE : Scandal : Scandalul îmi dă tem- 
peratură. temperatura nervi, nervii 
discuţii, discuţiile. scandal și scan- 
dalul din nou febră. Cel mai perfect 
cerc vicios. 

FIFI: Trebuie să existe, totuşi. o so- 
luţie, o cale... 


BEBE: Încercat pretutindeni, şi eşec 
total. Am vrut să abandonez disci- 
plina căreia m-am consacrat la pre- 
siunile părinţilor. 

FIFI : Cum, de asta ai urmat dumneata 
agronomia ? 


BEBE : Dar ce-ţi imaginezi, că mi-am 
descoperit singur vocația? Am în- 
cercat, mai intii, să intru la mate- 
matici, şi am căzut. La politehnică, 
şi-am fost respins. La teatru. şi-au 
susţinut că n-am talent şi fizic. Am 
intrat la agronomie, fiindcă m-au pri- 
mit. Îţi dai seama ce ghinion? Am 
încercat deci să abandonez speciali- 
tatea şi să găsesc o slujbă. Indiferent 
ce, oriunde. Cu neputinţă: lipsă de 
calificare profesională. 

FIFI: Unde ai incercat? 

BEBE : La tramvaie: n-am reflexe. La 
circ: n-am aptitudini. La „OSTA“: 
sint afon. Văd în „Informaţia“ că la 
Filarmonică e liber un post la par- 
tida de violă. 

FIFI : Ştii să cinţi ? 

BEBE : Habar n-am... Dar mai știi de 
unde sare iepurele ? 

FIFI : Mama dumitale ce face? 

BEBE : Tensiune. 

FIFI: Nu pot totuşi să ințeles: nu 
există nici o posibilitate să rămii in 
profesiunea dumitale, la Bucureşti ? 

BEBE : Nu sint decit trei posturi, la 
Institut. pentru cazuri speciale. 

FIFI : Ce cazuri ? 

BEBE : Fentru oameni căsătoriţi. 

FIFI: Cum? 

BEBE : E probabil o compensație pen- 
tru suferinţele lor zilnice. Societatea 
nu rămine indiferentă : răsplătește. 

FIFI: Atunci, iată soluţia: insoară-te. 

BEBE : Noroc c-ai venit dumneata de 
la Piteşti, să-mi dai ideea. Şi cu 
Muki ce fac? 

FIFI: Cine e Muki? 

BEBE : Prietena mea. 


FIFI: Admirabil. Te căsătoreşti cu 
Muki, şi ai rezolvat problema. Sau, 
e vreun impediment ? Se opun pă- 
rinții ? 

BEBE : Nu. că habar n-au. 

FIFI: Atunci? 

BEBE : Nu vrea Muki. 

FIFI: De ce? 


BEBE : Complicaţii... Greu de înţeies. 
Ai trecut vreodată prin complicaţii, 
domnişoară ? 

FIFI: Depinde. 

BEBE : Îmi dau seama: eşti încă ti- 
nără. Şi nu poţi pricepe. Ai iubit? 

FIFI : Ce întrebare e asta? 

BEBE : Una simplă, elementară, di- 
rectă : ai iubit? 

FIFI: De ce întrebi la trecut? E mult 
mai firesc să mă intrebi: iubești pe 
cineva ? Şi-ţi răspund tot aşa de sim- 
plu : da. pe logodnicul meu. 

BEBE: Mult? 


amana mim mm va 


FIFI: Nu ştiu, fiindcă nu am termene 
de comparaţie. 

BEBE : Te-ai întrebat vreodată, noap- 
tea, cînd ești singură, ce s-ar intim- 
pla dac-ar muri? 

FIFI : O, dar ai o imaginaţie lugubră: 
de ce să moară ? E tinăr, sănătos, ro- 
bust... 

BEBE : Mie mi se pare că ar pieri pă- 
miîntul, că s-ar prăbuși universul, și 
că rămas singur fără ea, n-aş mai 
avea pe lumea asta nici un rost și 
nici o justificare. 

FIFI : Atunci ? 

BEBE : Şi totuşi, nu ne putem căsători. 

FIFI: De ce? 

BEBE : Ciîntă. Are inaintea ei o stră- 
lucită carieră artistică. 

FIFI: Cu atit mai bine. 

BEBE : Pentru moment, e adevărat, nu 
e încă recunoscută, cintă în cor, dar 
sint sigur c-o să vină vremea cind va 
fi aclamată pe toate scenele, nu nu- 
mai în ţară, dar şi în străinătate. 
Crede-mă pe mine, sint afon, dar mă 
pricep în muzică. Ştii ce voce are? 
Patru octave. Galicurci a avut numai 
trei şi jumătate. Ia pe Si natural, şi 
cînd sint eu în sală, de dragul meu, 
il ia şi pe Do. 

FIFI: Tot nu văd. 

BEBE : Ah, domnişoară, se cunoaște că 
vii dintr-un oraş patriarhal, cu sal- 
cmi, stradă principală și grădină pu- 
blică. unde  te-ntilneşti, probabil, 
seara, cu logodnicul dumitale. Trăim 
aici într-o metropolă, o plasă uriaşă 
de contradicții cu mii de fire, sfori şi 
trape, unde noul se împletește cu ve- 
chiul, prezentul cu trecutul şi amin- 
două cu viitorul. O cântăreață, soţia 
unui agronom — cel puţin așa sus- 
ține Muki şi cred că are dreptate —., 
devine o imagins neinteresantă, cas- 
nică, anodină, oarecare. Or, dum- 
neata, nu ştii de cite condiţii de- 
pinde viaţa unei cintărețe: corepeti- 
tori, regizori, dirijori, peruchieri, cri- 
tici... Muki mă iubește, mă adoră, 
dar nu poate să se căsătorească cu 
mine. E bine? 

FIFI: Nu e bine. deși, recunoaște, că 
ar fi soluţia salvatoare. 

BEBE : Dar, în sfîrşit, ce rost are să te 
melancolizez pe dumneata cu pro- 
blemele mele de viaţă, pe dumneata 
care eşti atit de departe... 

FIFI: Poate că nu sint chiar atit de 
departe cum iţi inchipui. 

BEBE (filozofie amară) : Cine poate pri- 
cepe suferinţele altuia ? 

FIFI : Stau şi mă gindesc! 

BEBE : La ce? 


FIFI : Dumneata, cunoşti... „Siciliana“ ? 

BEBE : Casata ? 

FIFI : Nu. Apărarea Siciliană. Fii atent, 
e foarte simplu : albul atacă pe flan- 
cul regelui, negrul pregăteşte contra- 
atacul în centru şi pe flancul damei. 
La mutarea E 2—E 4, negrul răs- 
punde cu C 7—C 5, controlind punc- 
tul D 4. Există şi varianta „dragonu- 
lui“, în care negrul își dezvoltă ne- 
bunul regelui la G 7, atunci se face 
rocada şi atac la rege. Şah! Şi mat! 
Ai înţeles? 

BEBE : Nici un cuvint. 

FIFI: Cum, dumneata nu ştii şah? 

BEBE : Nu. 

FIFI : Atunci, într-adevăr, e mai com- 
plicat. Apărarea Siciliană e o deschi- 
dere, pricepi, care dă șanse negrului... 

BEBE : Dumneata joci bine şah ? 

FIFI : Deloc. Dar am învăţat pe din- 
afară toate deschiderile, ca să-i fac 
plăcere logodnicului meu. 

BEBE : Logodnicul dumitale e şahist ? 

FIFI : Campion pe Cluj. 

BEBE : Ce vorbeşti ? 

FIFI: Sigur, în Ardeal, nu mai are 
adversar. 

BEBE : Şi ce legătură au şahul, logod- 
nicul dumitale, „Siciliana“ şi cu mine ? 

FIFI: Una foarte puternică. Nici Bo- 
levslavski. care a descoperit o va- 
riantă nouă, n-ar juca-o mai bine. 
Urmăreşte-mă. 

BEBE : Negrul mută... 


FIFI : Nu. 
BEBE : Albul mută. 
FIFI: Nu. 


BEBE : Dă un pion... 


FIFI: Fii atent: dumneata susţii că 
dacă ai fi căsătorit, ai rămine în Ca- 
pitală. 

BEBE : Eventual. Dar nu sînt. 

FIFI : Vei fi. 

BEBE : Exclus : nu vrea Muki. 

FIFI: O să vrea. 

BEBE : N-o cunoşti. 

FIFI : Las-o pe Muki. 

BEBE : Nici nu mă gindesc. 

FIFI : Las-o pentru moment. Spui că 
nu se poate căsători. 

BEBE : Exelus. 

FIFI : Perfect : dispare de pe tabla de 
şah. 

BEBE : Dumitale ţi-e uşor. 

FIFI: Trebuie Trebuie să găseşti pe 
cineva care să vrea să te ia. 

BEBE : Cum așa? 

FIFI : Nu de tot: pină rămii in Bucu- 
rești. 

BEBE : Care e dementa, s-o văd şi eu. 

FIFI: Să ne gindim. 

BBBE : Şi pe urmă?... Nu... ce vor- 
beşti... ce-o să spună Muki? 

FIFI: Dacă te iubeşte cu adevărat, 
trebuie să te înţeleagă. Preferă să te 
ştie plecat ? 

BEBE: Şi crezi dumneata că se gă- 
seşte o femeie... 

FIFI : Cine ştie... 

BEBE : Stai, domnişoară, un lucru tre- 
buie să fie clar: mie nu-mi place ni- 
meni şi, spre deosebire de toți prie- 
tenii mei, sint monogam : sint făcut 
pentru o singură femeie. 

FIFI: Cu atit mai bine. Înseamnă că 
ai să joci „Siciliana“ cu precizie, tact, 
iniţiativă şi calm. 

BEBE: Am impresia că-ți arde de 
glume. 

FIFI : Deloc. 

BEBE : Iar eu îţi repet: cine o să mă 
ia, ştiind că nu are nimic de cîştigat ? 

FIFI : Te-nşeli. Poate să aibă. 

BEBE : Dacă nu văd eu, cum o să vadă 
alţii ? 

FIFI : Fiindcă n-ai înţeles „Siciliana“. 

BEBE : Lasă „Siciliana“. Mie răspun- 
de-mi, cine o să mă ia de bărbat nu- 
mai ca să-mi facă mie un serviciu ? 
Care e nebuna aia? 


FIFI: Eu. 
BEBE : Cum ? | 
FIFI: Da. Eu. 


BEBE (informativ): Dumneata ești ne- 
bună ? 

FIFI : Deloc... Sau atit cât trebuie pen- 
tru ca viaţa să fie plină de farmec 
şi de fantezie... 

BEBE : Domnişoară, văd că ai fante- 
zie, dar de data asta n-ai priceput, 
sau te faci că nu înţelegi. 

FIFI: Am înţeles foarte bine... 

BEBE : Eu o iubesc pe Muki. Pe Muki. 
(Scandînd) Pe Mu-ki. În ceea ce te 
priveşte, nu te supăra, cultiv sinceri- 
tatea pînă la cinism, nu-mi spui ni- 
mic. Nu eşti genul meu. Eşti blondă... 

FIFI : Iar dumneata inexpresiv şi pari 
bătriîn... 

BEBE : Am impresia că sisii. 

FIFI: Şi vorbesc din somn. În plus. 
chiar dacă mi-ai face cea mai sedu- 
cătoare declaraţie de dragoste. nu 
serveşte la nimic, îmi iubesc logod- 
Nicul. 

BEBE : Şi totuşi, te apucă o subită filo- 
timie, şi eşti gata să te sacrifici de 
dragul meu. 

FIFI: Te-nşeli: cu dumneata personal 
nu mi-aş pierde nici un sfert de oră. 

BEBE : Cu atit mai bine. Atunci ? 

FIFI : Atunci: iți repet: n-ai priceput 
„Siciliana“. 


BEBE : Iar o luăm de la capăt: negrul 
mută G 7... G 4?... 

FIFI : Ascultă. Susţii că dacă ai fi că- 
sătorit, ai avea şanse să rămii în 
Bucureşti. 

BEBE : Să zicem. 

FIFI: Cum „să zicem“? Da. Sau nu? 

BEBE : Poftim: da. 

FIFI : Perfect. Dumneata știi pentru ce 
am venit eu incoace? Am terminat 
facultatea şi trebuie să plec la ţară. 

BEBE : Felicitările mele: poate că ne 
intilnim. Eu, la Ripele. Dumneata? 

FIFI : Mărturisesc că pentru mine nu-i 
nici o catastrofă. Dar logodnicul 
meu... 

BEBE : Logodnicul dumitale mi-e foarte 
simpatic, dar ce am eu cu el? 

FIFI: N-ai, adică ai. Şi-n orice caz, ai 
răbdare. Logodnicul meu e campion 
de şah. 

BEBE : Pe regiunea Cluj. 

FIFI : Pe întreg Ardealul. Dar dacă ră- 
mâne acolo. se ratează. Nu mai are 
adversar, înţelegi ? 

BEBE : Şi ce vrei? Să joc eu cu el? 

FIFI: Trebuie deci adus la Bucureşti. 
Acum ai priceput „Siciliana“ ? 

BEBE : Domnişoară dragă, te previn, 
nu-ţi face nici o iluzie: în ceea ce 
priveşte jocurile, sint literalmente 
idiot, nu înţeleg nimic. 

FIFI : Atunci, mai simplu... 

BEBE : Mută negrul şi fură calul... 

FIFI: Urmăreşte-mă. 

BEBE : Sînt numai urechi. 

FIFI: Deci, dacă ești căsătorit, rămii 
in Bucureşti. 

BEBE : Exact. 

FIFI : Te căsătorești cu mine. 

BEBE : Ce interes ai? 

FIFI: Devin soția dumitale. 

BEBE : Să zicem. 

FIFI: Evident că „să zicem“, fiindcă 
„a căsătoria se face numai pe hir- 

e... 

BEBE : Adică ? 

FIFI: Adică, fără nici o obligaţie de 
nici o parte. 

BEBE : Pînă aici am priceput. 

FIFI: Şi ești de acord? 

BEBE : Nu văd încă unde vrei să a- 
jungi. 

FIFI : Devin, prin urmare. soția dumi- 
tale. Devenind soţia dumitale, sint 
obligaţi să-mi dea un post acolo unde 
locuieşte şi lucrează bărbatul meu. 
E logic? 

BEBE : Logic. 

FIFI : În sfîrşit, ai înţeles „Siciliana“ : 
ne căsătorim, rămii in Bucureşti. Ciş- 
tigul dumitale. Obţin un serviciu în 
Capitală : avantajul meu. N-am in- 

vestit nici unul dintre noi nimic. în- 
țelegi ce vreau să spun, şi imediat ce 
lucrul e făcut, divorțăm. 

BEBE : Şi logodnicul dumitale ? 

FIFI : Încheie partida. Din clipa în 
care stau în București și sint divor- 
tată, mă mărit cu el. Soţul îşi ur- 
mează soţia, deci trebuie să-l trans- 
fere, deci vine în Capitală. Ce pă- 
rere ai? 

BEBE : O clipă. În primul rînd, mi se 
pare suspect un fapt: vorbeşti ne- 
contenit de el şi nu de dumneata. 

FIFI : Ţi-am mai spus: dacă ar fi după 
mine, mie mi-e bine oriunde. Dare 
vorba de tata, pentru care ideea ple- 
cării la ţară echivalează cu o dramă. 
Şi pe urmă, e el... 

BEBE : Deci, te sacrifici. 

FIFI: E atit de bine să poţi dărui 
unui om secunda ta de graţie, clipa 
ta de sărbătoare... 

BEBE : Începi să mă înduioșezi. 

FIFI : Inutil, mai ales că e vorba de 
un joc în care nimeni nu riscă, şi 
toţi partenerii cîştigă. La ce te gin- 
deşti ? 

BEBE : Da, se pare că raţionamentul e 
just. Dar e atit de perfect, incit nu 
se poate ca pe undeva să nu fie fals. 

FIFI: Unde? 

BEBE : Nu ştiu. Şi pe urmă, construc- 
ţia: mai are un defect: e logică. N-am 
încredere decit în absurd. În al trei- 
lea rînd, să vedem ce spun juriştii. 
Sint singurii în stare să le incurce 
pe toate în asemenea hal, încit, pină 
la sfirşit, să iasă bine. (Trece la tele- 
fon.) Nikaloe, lasă tot şi vino imediat 
jos. am nevoie de luminile tale ju- 
ridice. (A închis.) 

FIFI: E avocat? 

BEBE : Nu. Repetent. Dar, tobă de 
carte. Ştie toate legile şi haşcemeurile 
pe dinafară. Un singur lucru nu ştie: 
să-mi găsească mie un post în Bucu- 
reşti. 

FIFI: Nu s-ar putea spune că ai un 
spirit prea practic. 

BEBE : Nu, domnişoară. sint un poet 
ratat. Sau, dacă vrei. un ratat poet. 

FIFI : Nu găseşti că e prematur să vor- 
beşti de ratare ? 

BEBE : Si ca ratat, dacă vrei să te rea- 
lizezi, trebuie s-o iei din timp. (A în- 
trat Nichi.) Nikaloe (către Fifi), prie- 
tenul meu de care ţi-am vorbit. Dom- 
nişoara doctor Androne. (Către Nichi) 
Şi acum, fii atent. (Către Fifi) Cum 
spuneai că se numeşte figura ? „Sici- 
liana“? (Către Nichi) Despre asta e 
vorba, despre mine, campionul pe Ar- 


deal, domnișoara şi noi trei. Ai ințe- 
les ? 

NICHI : Totul. E foarte coerent și foarte 
simplu. 

BEBE: Atunci, urmăreşte-mă: dacă 
— e o ipoteză — mă însor cu dom- 
nişoara, am şanse să rămîn în Bucu- 
reşti ? 

NICHI : Hașceme, numărul 137.391, din 
nouăsute cincizeci şi unu. 

BEBE : Perfect. Soția mea, mai exact 
pseudosoţția mea, soția mea aparentă 
sau prezumtivă, sau ipotetică, n-are 
importanţă, asta fiind o chestiune ab- 
solut intimă a noastră, are dreptul să 
rămină şi ea la București ? 

NICHI: Haşceme 947.368 pe cincizeci 
şi unu. 

BEBE : Același hașceme ? 

NICHI: Altul, dar cu un conţinut ana- 
log. completindu-l pe primul. 

BEBB : Bine. Asta e treaba ta, că de 
asta ești jurist şi de asta ai rămas 
repetent. Atunci, înseamnă că ne pu- 
tem căsători. 

NICHI : Evident. 

FIFI : Şi divorța. 


NICHI : Clar. 
BEBE : Sigur? 
NICHI : Sfînt. 


BEBE : Ce haşceme ? 

NICHI: Nu, Codul Familiei, articolul 
3]. 

BEBE : Nikaloe. nu te juca, aici e o 
problemă serioasă. 


NICHI: Răspund cu capul. Da' de 
capul tău ce se alege? Ce-o să 
spună ? 

BEBE : Cine? 


NICHI (făcindu-i semne, 
vrea să divulge): Ştii tu. 

BEBE : Nu ințeleg. 

NICHI : Persoana! 

BEBE : Care persoană ? 

NICHI: Mă, Bebe, tu ai înnebunit de 
tot : ființa. 

BEBE : Care fiinţă? 

NICHI: Muki! 

BEBE: Aaa, Muki? Trebuie să ințe- 
leagă. 

NICHI : Si dacă n-o să vrea? 

FIFI : Freferă să-l ştie plecat? 

NICHI: Eu ştiu, dar chestiunea e: o 
să vrea să ştie şi ea? 

BEBE : Asta e: o să vrea? 

NICHI: E şi ea un om. Are şi ea pur.c- 
tul ei de vedere. Demnitatea, orgoliul 
ei de femeie. 

BEBE (câtre Fifi): Nu ţi-am spuseucă 
repetentul le vede? Ce e de făcut ? 

NICHI : O clipă. să mă gindesc. 

BEBE : Gindeşte-te, dar repede. 


fiindcă nu 


NICHI : M-am gîndit. Asta e: căsătoria 
nu trebuie să aibă loc în Bucureşti. 

FIFI: Dar unde? 

NICHI : Oriunde, dar numai în Bucu- 
reşti nu. 

BEBE: De ce? 

NICHI (voluptatea elocinţei): Primo: 
în Bucureşti se cere un termen de 
15 zile de cînd introduci actele şi 
pînă te face fericit... Or, voi sinteţi 
grăbiţi ; or, voi n-aveţi timp de pier- 
dut... Secundo: aici află Muki. Şi, 
tertio : bate la ochi. Atunci, întreba- 
rea: unde se însoară un agronom? 
La tară. 

BEBE : Ce, ai înnebunit ? 

NICHI : Ai răbdare, ascultă. Plecați la 
tară, vă căsătoriți, staţi două săptă- 
mini la locul crimei, în timpul ăsta 
trimiteţi certificatul la Bucureşti — și 
bătrinii trebuie să fie încredințaţi că 
e vorba de o căsătorie în toată re- 
gula — iar aici, Nikaloe o montează 
pe bătrina, bătrina îl pune pe bătri- 
nul în frigare, bătrinul se dă peste 
cap, îţi iese numirea: ceau și pusi! 

BEBE : Nikaloe, joc pe mina ta. 

NICHI : Lozul cel mare! (S-au deschis 
ușile la sufragerie.) 

JENI: Poftiţi, vă rog... Cum te simţi, 
Bebe ? A scăzut temperatura ? 

NICHI : De tot. 

JENI : Vitamine ai luat? 

BEBE : Toate pastilele, plus flaconul. 
Înainte de a merge însă la masă, 
daţi-ne voie să vă facem o comuni- 
care. (Solemn.) Scumpul meu tată, 
iubita şi devotata mea mamă, stimate 
nene Androne, dragul meu prieten 

Nikaloe, dați-mi voie... cred căarfi 
potrivit şi un pahar de vin... 

ANTON (se vede că în curte nu s-a 
„cruțat“): De ţuică... bătrină... de 
prune. Ştii cum merge... Unt. Bei o 
damigeană şi a doua zi... 

BEBE (luînd paharul): Aşa. Daţi-mi 
voie să vă aduc la cunoştinţă că a- 
cum cinci minute a avut loc sub aco- 
perişul acestei case „principiale“ un 
eveniment... Uite că mă simt emo- 
ționat... Spune dumneata, Fifi... 

FIFI: Nu, nu. Vorbește dumneata. 

JENI : Ce e, copii, ce s-a intimplat ? 

BEBE : Nimica, mamă. O vezi pe Fifi, 
mă vezi pe mine, ce s-o mai intin- 
dem ? Asta e: ne-am logodit. 

JENI: Cum? 

BEBE : Simplu : ne-am logodit. 

JENI : Tache, copilul a innebunit de 
febră, a spart termometrul. 

NICHI : Nu, coană mare: nu te speria. 
Secolul rachetei! Şi ştiţi unde-o să 
aibă loc nunta ? 

ANTON : Unde, mă rog. că atita lucru 
am şi eu dreptul să aflu... 

NICHI : În cinstea tovarăşului director 

_Valsamache. că lucrează in agricul- 
tură : la Ripele. 

ANTON : Ca să vezi, Tache, vorba ta 
de adineauri, că parcă ţi-a ieşit po- 
rumbelul din gură, ce e complicat e 
simplu, şi ce e simplu e complicat... 
Fără să ştii, ai spus o vorbă mare... 

JENI (masca resemnării): Eu nu mai 
spun nimic, tiindcă simt că mi se 
urcă tensiunea.. Poftiţi... 


CORTINA 


II 


In holul fostei vile boiereşti din Ripele, astăzi „casă de oaspeţi“. în mijlocul unui parc, 


la capătul unei lungi alei cu plopi. Incăperea. 


luminoasă, în polida grinzilor alumate ale 


plafonului, e mobilată rustic, fără exces şi ostentaţie. O masă — odaia servind acum şi ca 


sufragerie —, o pianină şi citeva preşuri fărä 
două la etaj: deci, o scară interioară dreaptă, 


flori. Vila are patru odăi, două la parter, şi: 
sub care se allă pianina. şi o fereastră largă, 


generoasă. în peretele opus, prin care se våd parcul şi silueta zvelta a plopilor. 


TINCA (îngrijitoarea casei. femeie de 
peste 60 de ani, dar incă „verde“, la 
telefon): Alo... alo... Da... „Casa de 
oaspeţi“. Cine vrei să fie ? Dar acolo 
cine e? A. dumneavoastră ? Să trăiţi. 
Cine? Tovarăzul? Nu, cum să se 
scoale ? Dumnealui. inainte de un- 
sprezece. nu face ochi. De... Dumneici 
da. c-o aud umblind pe dincoln. 


Numa'decit (Bate la ușa odăii din 
stinga.) Doamna doctor. tovarăza doc- 
tor, la telefon... 

FIFI (din camera ei): Imediat! 

TINCA (la telefon): Zice că vine. Sfir- 
şitul pămintului... (În telefon.) Nu. câ 
vorbeam şi eu. așa. singură. (A pus 
telefonul jos și-și vede de deretecatul 
ei prin odaie.) Oameni tineri, zdra- 

veni. teferi, luaţi de două săptămini... 
(Arătind spre ușă.) El, colo, ea, din- 
colo... De. aşa o fi moda acum. 

FIFI (într-un halat de dimineaţă, la te- 
lefon) : Da... Bună ziua, tovarăşe Da- 
mian... Nu, încă nu, dar pină vine 
şareta, sint gata. Dimpotrivă, îmi face 
plăcere. Nu sint obosită deloc! Am 
dormit ca un bolovan. Plouă ! Adevă- 
rat? Cu atit mai bine. Mergem şi la 
„Malul cu duzi“? Unde vine asta? 
Foarte bine. Iau trusa cu mine. Per- 
fect. În zece minute. Deloc: mă 
bucur... Nu, ziceam că mă bucur. De 
ce ? Aşa: simplu. (A închis.) 

TINCA : Da’ la prînz, mincaţi aici. 

FIFI: Sigur. 

TINCA : Şi tovarășul? 

FIFI : Da. cred că da. În orice caz, în- 
treabă-l. 

TINCA : Vă fac borş, pui și papanași. 

FIFI: Admirabil. (A intrat în camera 
ei.) 

BEBE (a scos un cap somnolent şi ciu- 
fulit pe ușa camerei lui): Într-o casă 
civilizată, uşile se inchid cu mina... 

TINCA : Aţi spus ceva? 

BEBE : ...şi, pe cît cu putinţă, fără zgo- 
mot. (A intrat în hol.) Spune-mi, te 
Trog, vaca aia de sub fereastra mea 
muge aşa în mod obișnuit, sau se află 
actualmente într-o situație specială ? 

TINCA : Care vacă? 

BEBE : Aia melancolică... 

TINCA : Nu e vacă, e bivol. 

BEBE : Aaa, atunci se explică. 

TINCA : Vreţi să beţi cafeaua ? 

BEBE (totalmente înduioșat de situaţia 
lui naufragiată): Cafea ?... Lichidul 
ăla negru se numește aici cafea... De 
ce umbli, tovarășă, cu eufemisme? 
In sfîrşit... O cafea... (Tinca a ieșit; 
a intrat, îmbrăcată, Fifi.) 

FIFI : Te-ai trezit ? 

BEBE: Mă întreb dacă am dormit. 
Cred că s-a pus la cale impotriva 
mea un complot: asasinarea prin 
zgomote : greieri, broaște, păuni, vaci 
şi uşi. 

FIFI: Eu mă duc cu Damian la „Malul 
cu duzi“. 

BEBE : Mă rog. 

FIFI: M-a rugat inginerul Călinoiu să-i 
văd nişte oameni care lucrează la 
orezărie. 

BEBE : Clar. 

FIFI: Un tip foarte drăguţ. inginerul. 

BEBE : Nici nu mă îndoiesc... (Ironic.) 
Mai drăguţ ca Damian ? 

FIFI: De ce ești rău? Nici nu-l cu- 
Noşti. 

BEBE: Regret profund: toată viața 
mea am ars de dorința să-l cunosc 

pe preşedintele Sfatului din raionul 
Ripele. 

FIFI : Mă duc cu şareta şi într-un ceas 
şi jumătate sînt înapoi. 

BEBE : E şi o vreme splendidă: plouă 
cu găleata. 

FIFI : Ador să umblu prin ploaie. 

BEBE: Şi eu: în mașină. Îmi place 
zgomotul ştergătoarelor pe parbriz. 

FIFI : Cit e ceasul? 

BEBE (consultindu-și ceasornicul): După 
meridianul  „Ripele“, unsprezece şi 
jumătate. 

FIFI : Perfect, înseamnă că pot să trec 
şi pe la Preventoriu. 

BEBE : Tot cu Damian? 

FIFI : Sigur. Preventoriul a fost ter- 
minat acum citeva săptămini. Păcat 
că nu vrei să ieşi. Să știi că pierzi... 

BEBE : Îmi dau seama. 

FIFI: Au o creşă model. 

BEBE (fals interesat şi bineințeles „iro- 
nic“, tot timpul „ironic“) : Serios ? 

FIFI: Şi-un combinat de conserve. 

BEBE : Şi combinat? Păi, de ce nu 
spui ? De cind? 

FIFI : Combinatul acum se clădește... 

BEBE : Sper insă că sint avansați... 

FIFI : Clădirea, de roșu, e gata. 

BEBE : Atunci sint liniştit. 

FIFI : Damian zicea... 

BEBE : Ce spunea ? 

FIFI (nu-și poate ascunde plictiseala): 
Te amuzi. 

BEBE (aceeaşi ironie... „superioară“): 
Deloc. Sint profund interesat. Ce spu- 
nea Damian ? 

FIFI: Nimic. 

BEBE : Îţi jur: mor de curiozitate să 
aflu ce spunea Damian. 

FIFI: Dacă l-ai cunoaște, sînt sigură 
că te-ar interesa. 

BEBE : N-am nici o îndoială. 

FIFI: Ieri, in drum spre Podeţul, 
ne-am abătut pe la nişte săpături. 
S-a descoperit aici, nu departe, la 
şase kilometri, o aşezare preistorică, 
de acum nu ştiu cîte mii de ani. M-a 
uimit cîte lucruri știe Damian. Anul 
trecut a fost şi în Germania. 

BEBE : Om umblat. Şi ce impresie i-a 
făcut ? 

FIFI: Ce? 


BEBE : Germania. Cum i s-a părut? 

FIFI (ca să-i arate că poate să se ridice 
pină la „nivelul“ lui):  Nemţească, 
foarte nemţească. 

BEBE : Bună. 


FIFI: Ne-am apucat să scormonim la 
nimereală, şi am descoperit un ulcior 
înflorat. Damian spunea că e din 
neolitic. 


BEBE : Formidabil. 

FIFI: Am găsit şi un cuţit de silex. 

BEBE : Îl mai folosesc unii şi azi. (Alt 
ton, serios.) Uite ce te rog, fii dră- 
guţă şi vino astăzi mai devreme, să 
mincăm la prînz împreună. Te sú- 
pără ? 

FIFI : Deloc. 

BEBE : Aş vrea să stăm puțin de vorbă. 
Sînt cîteva lucruri de pus la punct. 
Ne privesc pe amindoi. 

FIFI : Foarte bine. Dar n-am putea să 
lăsăm pentru diseară ? Asist la con- 
bravizită şi, după aceea, stăm de 
vorbă cit vrei. 

BEBE : Aş prefera la prinz. 

FIFI : Înseamnă că-i urgent. 

BEBE : Nimic nu e urgent pe lumea 
asta. E oportun. 

FIFI: Bine, atunci, fug şi mă intorc 
pe la unu. (Și-a pus haina de ploaie, 
transparentă şi cu glugă, şi se în- 
dreaptă spre ieşire. Pe drumul pie- 
truit s-a auzit distinct, tropotul ca- 
lului şi al șaretei care a venit.) Vai 
ce ploaie... (Din prag.) Gata... Sint 
gata. (A ieșit ; a intrat Tinca.) 

TINCA : Pot să string la dumneavoas- 
tră în odaie? 

BEBE : Ce interes ai? 

TINCA : Atunci, fac curățenie la doam- 
na... că eu nu pot să stau. 

BEBE : Mă rog, cum îţi dictează con- 
ştiinţa. Dumneata știi care-i cel mai 
mare păcat pe lumea asta ? 

TINCA : Să furi. 

BEBE: Aşi! 

TINCA : Să minţi. 

BEBE : Nici pomeneală : imixtiunea în 
-habitudinile omului. (Tinca îl pri- 
vește perpleză, s-a deschis ușa și a 
intrat, mai exact, a fost proiectat înă- 
untru Nichi.) 

NICHI : Ceau, bambino! 

BEBE : Nichi! 

NICHI : Salut ruralii! 

BEBE : Ce-i cu tine, Nikaloe? 

NICHI: Am aterizat în inspecţie. (In- 
spre ușa de la intrare.) Hai, suflete 
călător, îndrăzneşte. 

BEBE (alarmat): Sper că n-ai inne- 
bunit şi că n-ai adus-o pe Muki. (A 
descifrat-o, în  sfirșit. „Entuziasm“ 
negru): Muki! 

MUKI: Bebe! 

BEBE: Muki! (Către Nichi.) A aflat? 

NICHI (în timp ce-și scoate rucsacul 
şi-şi propteşte de perete cu mii de 
Drecauții undiţele): Tot. 

BEBE : De la cine? 

NICHI (personificarea candorii) : Habar 
n-am... Da’ tu nu ştii că nici un se- 
cret nu ține mai mult de trei zile? 


d — Teatrul nr. 9. 


Aşa că am adus-o să vadă cu ochii 
ei, să se convingă şi să se potolească. 
MUKI (ceasul dramei): Cum ai fost în 
stare. Bebe ? 
BEBE (către Nichi): Nu i-ai explicat ? 
NICHI: Ba da. Dar zice c-o mint. 


BEBE : 


MUKI 


Eu te mint pe tine. Muki? 
Nu mă minţi? Jură! 


BEBE : Jur. 

MUKI (ceasul înduioșării): Bebe! 
BEBE : Muki! 

MUKI: Bebe! 

NICHI: Unde e? 

BEBE : Cine ? 

NICHI: Fifi. 

BEBE : Nu ştiu... La „Malul cu duzi“. 
MUKI: Unde? 

NICHI: Umblă năucă. 

MUKI (ceasul geloziei): Cum arată? 
BEBE : Să-ţi spună Nichi. 

MUKI: Unde stâ? 

BEBE : Cine ? 

MUKI: Respectiva. 

BBBE : Acolo. s 
MUKI: Şi tu? 

BEBE : Aici. 

MUKI (ceasul răzbunării): Bebe, tu 


mă minți şi eu te omor! 

BEBE: Mă rog, dacă-ți face ție plă- 
cere... 

MUKI: Nu-mi face plăcere, dar te 
omor. (Ceasul seducţiei.) Bebe! 

BEBE : Muki! 

MUKI: Bebe! 

BEBE : Dar voi cum aţi nimerit aici ? 

NICHI: Nikaloe să nu găsească ? Prin 
Siat. Am făcut o inspecţie... Am stat 
de vorbă cu preşedintele, drăguţ bă- 
iabul... (Către Muki) Cum a zis că-l 
cheamă ? 

MUKI: Damian. 

NICHI: Are memorie, l-a reținut... 
Foarte simpatic, personajul... Am fă- 
cut o scurtă şedinţă. Citeva obser- 
vații privitoare la culturi. Apropo: 
orzul face parte din păioase ? 

BEBE : De ce? 

NICHI: Nu-mi place cum arată tar- 
laua. I-am dat şi-o consultaţie juri- 
dică privitoare la niște contracte de- 
păşite prin haşcemeul 11.763 din 
cincizeci şi şase. Așa că... sint acasă. 

BEBE : Şi unde-o să staţi? 

NICHI: Cum unde? Aici. 

BEBE : Undeee ? 

NICHI : Ce te miri aşa ? Aici, la „Casa 
de oaspeţi“. 

MUKI : Vezi că nu-i convine ? Vezi că-l 
deranjăm ? (Ceasul dezamăgirii.) Hai, 
Nichi. 

BEBE : Staţi. Unde vă duceţi ? 

MUKI: Plecăm! 


NICHI : De ce să plecăm? Nu plecăm 
deloc. E foarte plăcut. Au şi baltă. 
Dacă e baltă. trebuie să fie şi pești. 
Mergem la pescuit. 

MUKI: Tu dacă vrei să rămii, te pri- 
veşte, eu plec. Nu vezi că nu i-a 
făcut nici o plăcere ? 

BEBE : Mie? 

MUKI : Dar ce, mie? 

BEBE (ceasul tandreții): Dulceaţa lu- 
Mii! 

MUKI : Lasă. lasă, fără efuziuni. 

BEBE: A fost altceva: am rămas 
uluit: nu m-aşteptam. 

MUKI (ceasul reproșurilor): Sigur, îţi 
stric socotelile. 

BEBE : Termină cu prostiile. (Către Ni- 
chi) Ce e pe acasă? 

NICHI : Perfect. 

BEBE : Ce se-aude cu numirea ? 

NICHI : Iese. 

BEBE : Cind? 

NICHI : Azi-miine, trebuie să iasă. 

BEBE : 'Ce face bătrina ? 

NICHI : Militărie cu bătrinul. L-a bă- 
gat intr-o viteză, de sfiriie. Şi aseară 
i-am văzut. Zice bătrinul: „Ce-o fi 
făcînd băiatul, parcă-i un veac de 
cind lipseşte“. 

BEBE : Aşa a spus? 

NICHI: Cuvint cu cuvint. Zic: „Ei, 
ce importanță are, cit a trecut n-o 
să mai treacă şi e inapoi. acasă.“ Zice 
bătrinul : „Sper“. Sare bătrina, zice: 
„Cum, sper? Sigur.“ Nu, nu, azi- 
mâine, iese hirtia, c-a fost bătrinul şi 
la ministru. 

BEBE : Nu mai spune... Serios? 

NICHI : Precis. 

BEBE : Vezi, Muki ? 

MUKI : Nu mă interesează. Unde min- 
caţi ? 

BEBE : Aici. 

MUKI : Împreună ? 

BEBE : Ce vrei, trebuie să salvăm, cit 
de cit, aparențele. 

MUKI (ceasul tragediei): Bebe, o să 

mă ai pe conștiință. 

BEBE : Dar ce vrei, să se afle şi să 
aruncăm totul în aer? (Lui Nichi) 
La Sfat, cum ai prezentat-o? 

NICHI (ezitare) : Cum am prezentat-o ? 
Muki. 

MUKI : Cum să mă prezinte ? Nevasta 
lui. 

NICHI : Da’ ce, eu n-am voie să mă 
insor ? Egoistule! 

BEBE : Pentru toată lumea aşa să ră- 
mină : nevasta ta. 


NICHI : Şi pentru Fifi? 
BEBE : Şi! 


MUKI : Vezi că a şi început să-i fie 
frică de ea? 


BEBE : Mie? 
MUKI: Dar ce, mie? Spune-mi că-ţi 
place. 


BEBE : Termină. 

MUKI : O iubeşti ? 

BEBE : Eşti nebună. 

MUKI: O adori. 

NICHI : Potoleşte-te că iar începi să 
plingi, şi-ţi cauzează la corzi. Unde-o 
să dormim ? 


BEBE : Sus. 
NICHI : Sint camere ? 
BEBE : Două. 


MUKI : Eu nu dorm sus, nu dorm sus, 
nu dorm sus! 

BEBE : Muki dragă, înţelege. Aici te 
afli într-un sat. Unde se observă şi 
se comentează totul. Gindește-te la 
mine, gindeşte-te la bătrinul dacă ar 
afla... 


MUKI: Nu dorm sus. Unde-i camera 
ei ? Vreau să văd camera ei! Care 
e camera ei? 


BEBE : Nu deschide! Eu n-am intrat 
niciodată. 


MUKI : Ba am să deschid! 

BEBE : Muki, fii cuminte. 

MUKI: Eu să fiu cuminte? Mie-mi 
spui să fiu cuminte? Dă-te la o parte, 
să intru. Vreau să văd ce ascunzi. 
Vezi că ascunde ceva? Dă-te la o 
parte. Dacă nu te dai la o parte, 
sparg geamul. 

NICHI (căutind s-o potolească): Muki, 
tu ai înnebunit de tristeţe. 

MUKI : Lasă-mă să sparg geamul. Dacă 
nu sparg geamul... (Aleargă prin 
odaie, cu pantoful, ca să spargă gea- 
mul.) Dacă nu sparg geamul, îi sparg 
lui capul. 

NICHI: Mă rog, e mai convenabil. 

MUKI: Lasă-mă să sparg! (S-a des- 
Chis ușa şi a încremenit în prag, Fifi.) 

FIFI: O, pardon... 

NICHI : Nu face nimic. 

FIFI : lertaţi-mă... 


NICHI: Vai de mine. poftiţi! (Clipa 
penibilă s-a consumat.) 

FIFI : Ce surpriză... 

NICHI: Doamnă. în viaţă numai sur- 
prizele contează, restul e plictiseală 
şi obișnuinţă. Cine a spus asta? Cred 
că eu... Îmi daţi voie? Doamna doc- 
tor  Valsamache. (Prezentind-o pe 
Muki.) Soţia mea. 

FIFI : Luaţi loc, vă rog, luaţi loc... Cînd 
aţi venit? 


NICHI: Adineauri. Dar nu vă deran- 
jati... Mai ales că noi sintem și gră- 
biţi. Nu-i aşa, draga mea? 

MUKI : Da. dragul meu. 

FIFI : Cum, nu dlocuiţi aici? 

NICHI : Ba da, dar acum sintem gră- 
biţi... 

FIFI: Grăbiţi ? 

NICHI : Foarte, foarte grăbiţi. Nu, 
bito ? 

MUKI: Da. iubitule. 

NICHI: Aşa că trebuie neapărat să 
plecăm. 

FIFI: Dar incotro? 

NICHI: Fără ţintă. Hai, Muki! Vă rog, 
nu vă ocupați de noi: musafirul e 
ca peştele, dacă stă prea mult, mi- 
roase... Mergem la pescuit, hai, Muki! 
(O smulge și-o tirăște după el.) Ceau! 
(Au ieşit.) 

FIFI (după o clipă de reflecţie): Nu 
ştiam că Nichi e insurat... 

BEBE : Nu ştiai? 

FIFI : Nu. 

BEBE : Şi ce te miri aşa ? E-nsurat, a 
mai fost însurat, va mai fi însurat... 
Nimic mai logic şi mai firesc. 

FIFI : Posibil. 

BEBE : De ce „posibil“ ? De ce această 
nuanţă de dubiu ? Voi, femeile, sin- 
teti insăși intruchiparea indoielii. 

FIFI (pe zimbet): Dimpotrivă: eu am 
numai certitudini. 

TINCA (a intrat cu fața de masă și 
şerveţele): Pot să servesc masa? 
FIFI: Te rog. Mi-e o foame îngrozi- 
toare. Nu ştiu ce se întimplă, dar de 
cind sînt aici, am o foame de lup. 
(În timp ce aranjează tacimurile pe 
masă.) De miine, lucrez la dispensar, 

ca şi cind aş fi încadrată. 

BEBE (necontenita lui ironie): Felici- 
tările mele. 

FIFI: Mie mi-ar fi plăcut mai mult 
la spital, dar Damian susţine... 

BEBE : Citezi din el ca din clasici. 

FIFI : Omul are o mare experienţă de 
viaţă. Spunea şi el: de ce să nu fo- 
losesc timpul cit stau aici? Azi di- 
mineaţă trebuia să mergem la „Ma- 
lul cu duzi“. 

BEBE : N-aţi mai fost? 

FIFI : Mergem după masă, cu inginerul 
Călinoiu. Cu ocazia asta, ne oprim şi 
la fermă. 

BEBE (eternul lui dispreț): Şi Călinoiu 
e drăguţ... 

FIFI : Alt gen. Niţel posac, aparent ur- 
suz, dar dacă ajungi să-l cunoști, ex- 
trem de agreabil. Cu foarte mult far- 
mec. Experimentează aici un nou tip 
de cultură a porumbului. Din cite am 
înțeles, încearcă aclimatizarea... (Cu 


ju- 


un sincer şi explosiv entuziasm.) Vai, 
ce bună e ciorba... Să dau drumul la 
radio. (A deschis aparatul, incåperea 
s-a umplut de inceputul concertului 
per.ru vioară şi orchestră de Brahms.) 
Ştii că au aici o mică orchestră de 
cameră ? 

BEBE : Cîntă şi Damian ? 

FIFI: Nu. Pleşa. 

BEBE : Asta cine e? 

FIFI : Zootehnician. Un tip senzaţional. 
Doi metri înălţime, o sută două zeci 
de kilograme, şi cintă Mozart la vi- 
oară. divin. 

BEBE : Diafan. Îmi imaginez. 

FIFI : Puiul e fenomenal. 

BEBE : Ţineam de mult să-ţi vorbesc, 
dar ne vedem atit de rar... 

FIFI : Nu din vina mea: stai tot timpul 
in odaie. 

BEBE : Circuli ca un factor poştal. 

FIFI: Nu măninci? 

BEBE : Mulţumesc. 

FIFI : Atunci, o să iau şi porția dumi- 
tale. 

BEBE : Te rog. 

FIFI (cu gura plină): Da... Şi ce voiai 
să-mi spui? 

BEBE : Că partida noastră se apropie 
de sfirşit. 

FIFI: Adică ? 

BEBE : „Siciliana“ se desfășoară cum ai 
prevăzut. 

FIFI : Teribil. 

BEBE : Ce? 

FIFI : Pipota. Spune, te ascult... 


BEBE : Deci, ne apropiem de final. A 
venit Nichi, d-asta s-a deplasat pină 
aici, ca să-mi spună că numirea mea 
la Bucureşti e asigurată. 

FIFI (necontenit infometată): Bravo! 

BEBE : A dumitale va urma, deci, au- 
tomat... 

FIFI : Delicios. 

BEBE : Ce e „delicios“ ? 

FIFI : Nu pot să-ţi spun. 

BEBE : Se apropie, deci, scadența. Să 
introducem acțiunea de divorţ. 

FIFI (s-a oprit din mincat): Nu se 
poate... 

BEBE : De ce te miri? 

FIFI : De ce graba asta? 


BEBE (cu o sinceră nedumerire): Te 
contemplu, domnişoară, şi sint silit 
să meditez asupra naturii acestei 
enigmatice ființe, care se numeşte 
femeia... 

FIFI (candidă): De ce? 


BEBE (revoltă): Bine, fată, dar se 
pare că memoria dumitale e total- 
mente deficitară. Suferi de amnezie. 

FIFI : Ia un papanaş. 


BEBE (contemplind-o): Ai o poftă de 
mincare, de m-ai speriat. 
FIFI (cu gura din nou plină): Mai de- 


BEBE : Cine a propus să jucăm acest 
joc ? 

FIFI: Eu. 

BEBE : De ce? 

FIFI (din nou „ocupată“): Spune dum- 
neata. 

BEBE : Din devotament pentru logod- 
nicul dumitale. Exact ? 

FIFI: Exact. 

BEBE : Ei bine, stai aici cu mine de 
22 de zile, în care timp nu i-ai prv- 
nunțat numele niciodată. | 

FIFI: De unde ştii? 

BEBE : Cind, unde? 

FIFI : În gind. Crezi că marile decla- 
raţii trebuie să fie neapărat zgomo- 
toase ? Uite, îți fac o confidenţă: 
îmi plac mult mai mult, sensurile 
presimţite, pauzele, tăcerile... 

BEBE : Cel puţin, știe în ce loc te afli? 

FIFI : Evident. 

BEBE : De unde? 

FIFI : I-am scris. 

BEBE : Pe ce adrssă? 

FIFI: La Deva. 

BEBE : Ce caută la Deva? 

FIFI : Campionat de regiune. 

BEBE : Şi ce i-ai scris în scrisoare? 

FIFI: Tot. 

BEBE : Dar ce gindește bietul om, ştii ? 

FIFI : Ce i-am scris. 

BEBE : Ei, cum poţi avea naivitatea 
sau cinismul să-ţi închipui că, trimi- 
țindu-i o scrisoare, i-ai alungat toate 
bănuielile, toate gindurile negre, toate 
îndoielile ? Nu uita că distanţa am- 
plifică dubiile și deformează judecă- 
tile. La nopţile lui de insomnie, te-ai 
gindit ? La ceasurile lui de amără- 
ciune, de decepţie, poate de disperare, 
ai meditat ? Şi in timpul ăsta, dum- 
neata baţi coclaurile cu Damian. Sint 
TOS de scrupule, domnişoară, şi de 
remuşcări. 

FIFI : Stai prea mult în casă. Ar trebui 
să ieşi, dacă nu din interes, din cu- 
riozitate, sau ca... terapeutică... Eşti 
palid. (Cu o mare și fierbinte since- 
ritate.) Nu ştii ce frumos e! 

BEBE : Depinde de gusturi. Dumitale, 
de exemplu, iţi place. 

FIFI : Enorm. 

BEBE : Poţi să-mi spui şi mie ce? 

FIFI: Cum să-ţi explic? E un univers 
salubru. 

BEBE: Ce oroare: elimină expresia: 
imi dă gustul apei de javel şi al for- 
molului. 


FIFI: E un univers viu. Iar eu se pare 
că am simţ clinic: dai mina cu un 
om: trăiește. Dai mina cu altul, a 
decedat, numai că el n-a aflat încă. 
Asta spunea și Damian... 

BEBE : Si Damian. (A reușit, în sfirșit, 
să-l enerveze manifest.) Dar, în defi- 
nitiv, cum arată Damian ăsta, că am 
început să fiu curios. 

FIFI: la un papanaș. (Vîrindu-i-l, a- 
proape cu forța, în gură.) Fă-mi plă- 
cerea. Aşa e că e bun? 

BEBE : Merge. 

FIFI : Încă unul, te rog. 

BEBE : Imposibil. 

FIFI : Te rog... așa... faci progrese. 

BEBE (în timp ce mestecă, revenit la 
cinismul lui obișnuit): Lui Damian îi 
plac papanașşii ? 

FIFI: Mă plictisești. 

BEBE : Ce să fac, n-am probabil verva 
lui Damian. Damian are vervă? 

FIFI : Îţi imaginezi că a avea vervă 
inseamnă să debitezi. cu oarecare vo- 
lubilitate, platitudini ? 

BEBE : Te-am avertizat, sint mediocru. 

FIFI : N-ai exagerat. 

BEBE : Damian strălucește... 

FIFI : Papanaşii se topesc în gură. 

BEBE : Nu-l văd bine pe logodnicul du- 
mitale. Stai, nu te-am întrebat nicio- 
dată: cum e? Văd că te intuneci... 

FIFI : Fiindcă nu reuşeşti să mă amuzi. 
În definitiv, să te întreb şi eu: te-aş- 
tepta cineva la Bucureşti. Ce-a de- 
venit ? 

BEBE : Cine ? 

FIFI : Omul care înseamnă toată viaţa 
dumitale. Ai uitat-o? Unde e? 

BEBE: Unde vrei să fie? La Buou- 
rești. 

FIFI: Atunci, m-am liniştit. (Și mă- 
nîncă iar.) 

BEBE : Ai o foame de recrut... 

FIFI : Şi dumneata, o dispoziţie de he- 
patic. 

TINCA (intrînd cu fructele): A venit 
un  tovarăş după dumneavoastră, 
doamnă. 


FIFI (consultindu-și ceasornicul): Da- 
mian. 

BEBE : Cina? 

FIFI : El trebuie să fie, ca să mergem 
la „Malul cu duzi“. 


BEBE : Aaaa, nici aşa. Recunoaște că 
povestea începe să devină agasantă. 
(„Miere“.) Spune-i, te rog, tovarășu- 
lui că tovarăşa doctor şi cu soţul ei 
dorm... (Tinca a ieșit.) 

FIFI : Ce inseamnă asta ? 

BEBE : Şi dacă nu înțelege, il trăsnesc 
de nu se vede... 


TINCA (reintrind, profund liniștită): 
Zice că dacă nu-i dau drumul, sparge 


uşa. 

FIFI: Nu e Damian. 

BEBE : Dă-i drumul! (Şi-a făcut apa- 
riția atletică, statuară, Tiberiu Ce- 
zar Sicoşan, campionul de şah al 
Ardealului.) 

FIFI : Tibi! 

TIBERIU : Ei, da: eu. 

FIFI (surpriză şi entuziasm): Nemai- 
pomenit, cum ai ajuns aici ? 

TIBERIU : Lasă, fătucă, stăm noi de 
vorbă. 

FIFI : Staţi să vă prezint. 

TIBERIU : Mulțam frumos, pot s-o fac 
şi singur: Tiberiu Cezar Sicoşan. 

BEBE : Campion al Ardealului. 

TIBERIU (glas de mormint): Fost! 
Fătuca mi-o mincat șampionatul. 

FIFI : Nu se poate, Tibi... 

TIBERIU : Ba vezi că se poate. 

BEBE (nu scapă ocazia să vire o şo- 
pirlă) : Nici nu mă mir: șahul cere 
o minte limpede şi odihnită. 

TIBERIU : Asta e. 

FIFI : Şi ai pierdut? 

TIBERIU (funerar): Pierdut. 

FIFI: Ce importanţă are? Nu e ul- 
timul campionat... În schimb, vei fi 
fericit. 

TIBERIU : Ba nu vezi! Fericit că-mi 
vine să beau cucută. 

FIFI: Tiberiu ! 

TIBERIU : Dar ce-i îi vrind tu, să 
zburd ca iedul că te-ai măritat? Fii 
martor, domnule — că tovarăşe nu 
pot să-ţi spun —, eu sint în şampio- 
nat şi mă bat ca un leu... 

BEBE : Unde? 

TIBERIU : Tot Ardealul: 
diaş, Alba, Sebeș... 

BEBE : Şi Sebeș? 

TIBERIU : Şi. 

BEBE : Rezultatul ? 

TIBERIU : Nouă maturi, opt remize şi 
o înfringere. 

BEBE : Si-o înfringere, cum asta? 

TIBERIU (fatalitate blestemată) : 
dat dama. 

BEBE („expert“): Râu: 
dă niciodată. 

TIBERIU : Sfint: dai calul. 

BEBE : ...dai maşina, dai tot, da’ nų 
dai dama. 

TIBERIU : Mi-am pierdut minţile. Şi-a- 
cum. îmi cere să fiu fericit. 

BEBE (către Fifi): Nu ştie „Siciliana“. 

TIBERIU : Ba nu, că atunci cînd m-o 
răpus, „Siciliana“ am jucat. 

BEBE : Ce variantă? 

TIBERIU : „Dragonul“. N-o mai joc, 
citu-i hăul şi vilagul. (Definitiv.) In- 

diana veche. (Focul inimii.) Cum s-a 
putut întimpla ? 

FIFI (senină): Ce? 

TIBERIU : Poftim, mă intreabă pe 
mine! De ce? De ce te-ai măritat? 

FIFI: N-ai primit scrisoarea ? 

TIBERIU : Ba da. 

FIFI : Şi n-ai înţeles? 

BEBE (către Fifi): Vezi ? (Lui Tiberiu) 
Domnule — că tovarășe nu poţi să-mi 
spui — habar n-ai pină unde poate 
să meargă inconştienţa femeilor. (Că- 
tre Fifi) Spuneai că i-ai explicat. 
Poftim! Dar la nopţile lui nedor- 
mite, te-ai gindit? La şampionatul 
lui ratat ai meditat? 

FIFI: Dar ţi-am explicat, Tibi: 
m-am măritat, m-am căsătorit. 

TIBERIU : Adevărat? 

FIFI (argument suprem): Întreabă-l și 
pe dumnealui. 

TIBERIU : Şi-a fost de acord? 

BEBE : Pentru fericirea dumitale. 

FIFI: Nu numai a ta, Tibi, și a lui 

TIBERIU : Atunci, ce-i scris in scri- 
soare e sfint? 

FIFI : Sigur, Tibi, sigur. 

TIBERIU (după o clipă de cumpănă): 
Şi dumnealui n-a avut nimic împo- 
trivă ? E destul de curios, dar în 
sfîrşit, dacă aşa stau lucrurile... To- 
varăşe — că domnule nu pot să-ţi 
spun —, iartă-mă, te-am judecat 
greşit, imi fac autocritica, recunosc, 
e un gest excepţional. 

FIFI: Da' nu-i nimic excepţional, Tibi. 

TIBERIU : Poate că am exagerat cînd 
am spus „excepţional“, în orice caz: 
deosebit. Tovarăşe, dă-mi voie să-ţi 
dau acolada. 

BEBE : Şi să bem bruderschaft. (Beau 
amindoi.) Servus te. 

TIBERIU : Reţiproca ! 

FIFI : Şi să măninci ceva. 

TIBERIU : Se poate, că de la înfrîn- 
gere, numa’ într-un post negru o 
duc. 

BEBE : Stai Nu şezi bine acolo, aici în 
locul meu. E de fapt locul dumitale. 
Aşa. lar mie, îmi dați voie să mă 
retrag... Înţeleg, sint de prisos, abia 
aşteptaţi să rămineți singuri. (Ocro- 
tindu-i, aproape patern.) Vă invi- 
diez... vă invidiez... (A ieșit). 

TIBERIU (despre Bebe, bineînțeles) : 
Inger din raiul lui Dumnezeu, dră- 
guţul. Ah. fătucă, nu poţi să-ţi în- 
chipui chinurile mele. 

FIFI: Nu-nţeleg. Tibi: scrisoarea mea 
e foarte limpede. foarte explicită. 
TIBERIU : Tu crezi că eu vedeam ex- 

plicaţii ? Eu te vedeam pe tine. 

FIFI: Foarte bine. 


Nu 


TIBERIU : Da, dar lingă el. Nopți în- 
tregi, numai imaginea asta o aveam 
înainte : tu, nudă, și el... 

FIFI: Tibi. mă insulţi. 

TIBERIU : Într-o noapte am avut un 
vis groaznic. Se făcea că veneai că- 
tră mine în rochie albă de mireasă 
şi-mi ziceai: „Tiberiu Cezar Sicoșan 
joci şah ca o cizmă“. Şi el. care era 
cu tine, în haine de mire. ridea şi 
zicea : „Tiberiu Cezar Sicoșan, ești o 
mazetă“. Şi tu dădeai din cap şi zi- 
ceai... - 

FIFI: Uită, Tibi, uită. 

TIBERIU : Am o rană singerindă în 
inimă. 

FIFI: Timpul vindecă toate. 

TIBERIU : A doua zi am jucat la 
Seteş, şi m-o răpus. 

FIFI: Cum s-a întimplat, Tibi? 

TIBERIU : M-am aşezat la tablă, a 
pornit ceasul să bată, da' eu numai 
asta auzeam: ,„...joci ca o cizmă“. 
„Eşti o mazetă“. (Catastrofă.) Şi am 
dat dama. 

FIFI : Ei, nu-i nimic. Acum avem îna- 
intea noastră altă perspectivă, altă 
viaţă. 

TIBERIU : Ne instalăm la București? 

FIFI (ușoară ezitare): Da... cred că da. 

TIBERIU : Ce înseamnă „cred“ ? 

FIFI: Adică, sigur... După divorţ. 

TIBERIU : Care divorț? A, da, după 
divorţ. Asta-i altă rană singerindă: 
iau de soaţă o femeie divorțată! 

FIFI : În acte. 

TIBERIU : În acte, în acte, dar vezi 
că la arhivă documentul rămîne. 
Cum zice şi adagiul: „scripta ma- 
nent“... 

FIFI : Iar începi? Te supără o hirtie? 

TIBERIU : Asta nu-i o hirtie. Asta-i 
ca o diplomă cu peceţi. Nu te-nţeleg. 
Şi nici pe el. 

FIFI: De ce? 

TIBERIU : Socoate şi 
mindreţe de fată... 

FIFI: Tibi, iar mă insulţi. 

TIBERIU : Nu. că eu nu vorbesc de 
tine, de el. Dracu-l înţelege?! 

FIFI: Cine ştie, poate că nu-i plac. 

TIBERIU (fulgerat în amorul lui pro- 
priu): Da’, mă rog frumos: cina-i el, 
sá nu-i placi? Te plac eu. care-am 
răpus tot Ardealul — afară de 
Sebeş, şi nu-i placi lui? Da' ce-i, mă 
rog trumos. el: feciorul Mariei Te- 
reza ? Prinţul ce la Sarajevo? Că 
mă duc să-l intreb. 

FIFI : Stai, Tiberiu. Gindeşte-te: poate 
că are pe altcineva. 

TIBERIU : Pe cine? 


tu: stai cu o 


FIFI: Îl priveşte. „Fiecare cu belelele 
lui“. vorba lui Damian. 

TIBERIU : Dar ăsta cine mai e? 

FIFI: Freşedintele Sfatului de aici. 

TIBERIU : Şi tu. ce treabă ai cu el? 

FIFI : Sintem prieteni. 

TIBERIU : Tu şi Damian... 

FIFI: Un om fermecâăto.... Și astăzi 
Cupă masă ne ducem la „Malul cu 
duzi“. 

TIBERIU : Ce să cați acolo? 


FIFI: E un lac sărat. Si Damian are 
intenția să organizeze. la început. ex- 
perimental, un preventoriu antireu- 
matismal. Pentru asta trebuie mai 
întii prelungită şoseaua. 

TIBERIU : Ce şosza? 

FIFI: Am fost alaltăieri și-am văzut-o. 

TIBERIU : Cu cine-ai fost? 


FIFI : Cu Damian. Mai sint unsprezece 
kilometri. face racordul la Ca- 
zanele şi se prelungeşte prin comună. 
La anul. trece pe aici. Asta spunea 
şi Călinoiu. 

TIBERIU : Care Călinoiu ? 

FIFI : Inginerul. 

TIBERIU : Ce inginer? 

FIFI: Lucrează la orezărie... 
masă merge cu noi. 

TIBERIU : Călinoiu ? 

FIFI : Şi Pleșa. A, o să ţi-l prezint şi 
ţie pe Pleşa. Un tip nemaipomenit. 

TIBERIU (nedumerire și furie abia stă- 
pinită) : Şi dumnealui închide ochii, 
ori doarme de-a binelea... 

FIFI : Cine? 

TIBERIU : Mă rog frumos: soțul. 

FIFI : Tibi... 

TIBERIU : Şi dumnealui nu are nimic 
împotrivă. li umblă soaţa cu toți in- 
ginzrii, şi el tace ca mutul. Mă rog 
frumos, dacă aşa-i dictează morala... 

FIFI : Tiberiu, potoleşte-te: o să audă. 

TIBERIU : Eu de ce vorbesc? Pentru 
ca cine are urechi de auzit. să audă. 
Dacă aşa îi dictează lui conştiinţa, îl 
priveşte. Dar la mine s-a gindit? 

FIFI: La tine? 

TIBERIU : Sigur. Cu Tiberiu Sicoşan 
nu merge aşa. noi nu sintem învă- 
tați cu abţibilduri. Una-i ce vorbim 
prin şedinţe. mă rog frumos: egali- 


e 

După 


> tate, dar acasă, soața să fie soață. 


Auzi dumneata: prieteni. Prieten 
să-ţi fie unul singur: soțul, că d-aia 
ti-i bărbat. 

FIFI: Tibi. mā insulți pentru a nu 
ştiu cita oară.. Şi vorbeşti de niște 
oameni pe care nici nu-i cunoşti. 

TIBERIU : Nici nu vreau... 

FIFI : Nişte oameni admirabili. (In a- 
ceeaşi clipă, intră „bine dispuși“, dar 


nu mai mult decit obligă expresia, 
Nichi şi Muki.) 

NICHI (arătind sacoșa): Ia priviţi ce 
pește afumat am pescuit la coopera- 
tivă. (Cintă.) Marina, Marina, Ma- 
rina... 

FIFI (ca să amendeze efectul dezas- 
truos, precipitat): Daţi-mi voie să vă 
prezint pe logodnicul meu: Tiberiu 
Cezar Sicoşan. 

NICHI (îi stringe mina și întinde mina 
în aer, ca și cind ar voi s-o mai 
stringă şi altora): Dar ăilalţi unde 
sint ? 

FIFI: Care? 

NICHI : Parcă vorbeai de mai mulți... 
Dumneaei e Muki. Cea mai dulce 
fată de pe lume. (Explicindu-i lui 
Tiberiu.) Logodnica soţului logodni- 
cei dumitale. 

MUKI (alarmată de gafă): Nichi! 

NICHI (o drege): Exact: soţia mea. 
(Și cîntă.) Marina, Marina, Marina! 


TIBERIU (monumentul demnității): 
Domnule — că tovarăș nu pot să-ți 
spun... 


NICHI (care i-a simțit accentul): Şi de 
ce, mă rog frumos ? 

TIBERIU : Ţinuta morală în care te 
prezinţi în fața logodnicei mele... 

NICHI: Aud? 

TIBERIU : Şi eu in calitatea mea... 

NICHI: (către Fifi): Asta-i şahistul ? 

FIFI: Da. 

NICHI (lui Tiberiu): Păi bine, suflete, 
de ce nu spui? Vin să te pup, eşti 
dulce... 

TIBERIU : Domnule... 

NICHI : Nu se poate: 
tuc. 

TIBERIU : Domnule, isprăveşte. 

NICHI: Dacă nu te ţuc, mor. 

TIBERIU: Şi  isprăveşte cu această 
comportare. 

NICHI : Ei, cum e comportarea ? 

TIBERIU : Privată de respect şi des- 
trăbălată. 

NICHI : Destrăbălată ? Destrăbălată, ai 
spus? Tu auzi. Muki? 

MUKI (ceasul mingiierilor): Nichi! 

NICHI: Muki! 

MUKI: Nichi! 

TIBERIU : Şi-adaug : nu numai privată 
de respect şi destrăbălată, dar şi re- 
probabilă. 

NICHI: Şi asta mi-o spui faţă de so- 
ţia mea... Ascultă, mă, dinastie ro- 
mană... 

TIBERIU : Domnule... 

NICHI: Ascultă Vespasianus... 

TIBERIU: Nu mă cheamă Vespasia- 
nus! (Către Fifi) Expediază-l pe in- 
solent, că altfel... 


trebuie să te 


NICHI: Tu ştii din ce pricină a căzut 
Imperiul Roman ? 

FIFI : Isprăveşte, Nichi, te implor. 

NICHI : Să-mi spună din ce cauză a 
căzut Imperiul Roman... Nu știe. A- 
lea jacta est: ii ard două perechi de 
palme împăratului, să ştiu de bine 
că ajung în groapa cu lei. 

MUKI: Nichi! 

NICHI: Muki! Mă rog frumos, dacă 
nu vrei tu, mă abțin. (Lui Tiberiu) 
Dar să ştii că în principiu ţi le-am 
dat. Hai, Muki. (O sărută.) Marina, 
Marina, Marina ! (Și urcă imbrățişați 
scara.) 

TIBERIU : Vezi unde-ai ajuns? 

FIFI: Termină, Tiberiu, orice răbdare 
are o limită. Nu te mai recunosc. 
TIBERIU : Eu nu m-am schimbat. In 
schimb... tu... Caut şi nu găsesc cu- 
vintul. Stai că l-am găsit: descom- 

punere. 

BEBE (intrind): Am o vagă impresie, 
după glasul dumneavoastră bine tim- 
brat, că aveţi oarecare nemulțumiri. 

TIBERIU : „Nemulţumiri“ ? Domnule... 

BEBE : lar? 

TIBERIU : Domnule... 

BEBE : ...că tovarăşe nu poți 
spui. ştiu... 

TIBERIU : Te-aş ruga, totuși, unele lă- 
muriri. 

BEBE : Din nou? 

TIBERIU : V-aţi îngăduit, domnule 
dragă, să luaţi în custodie o fătucă... 

BEBE: „O fătucă“, nu cunosc terme- 
nul ! Îl resping. 

TIBERIU : Şi o găsesc scufundată, sub 
ochii dumitale, în cea mai adincă 
mocirlă... Damian, Călinoiu... Pleşa... 
O întreagă listă de ingineri și zoo- 
tehniști, care o plimbă şi o poartă 
citu-i ziua de mare. 

BEBE : Şi seara. 

TIBERIU : Şi seara ? 

BEBE : Sint de partea dumitale, ai 
perfectă dreptate. Condamn această 
atitudine, domnişoară, o veştejesc! 

TIBERIU : Dar să privim mai adinc: 
dumneata ce-ai făcut în timpul ăsta, 
tovarăşe ? 

FIFI : Termină, Tibi, ești ridicol. 

TIBERIU : Îți dai seama. domnule 
dragă, că porți o răspundere gravă ? 

BEBE : Îmi dau. 

TIBERIU : Nu vezi destul de adinc, 
nu mergi la rădăcină. 

BEBE : Acum, eu nu vreau să mă a- 
păr. sau să-mi uşurez sarcina. ţin 
numai să amintesc că nici unul din 
cei citați nu este prietenul meu... 


să-mi 


..mnmas milan... aaam 


TIBERIU : Ocolești problema, ca să te 
absolvi. Dar domnul, domnul care lo- 
cuieşte sus, al cui prieten e? 

BEBE : La cine se referă? 


FIFI: La Nichi. 
BEBE : Domnule — că tovarășe nu pot 
să-ți spun —, Nichi e într-adevăr 


prietenul meu. 

TIBERIU : Apoi, dacă-i prietenul du- 
mMitale, învaţă-l să se poarte în lume, 
că nu-i în junglă. Dacă vrea să-şi 
sărute soţia, s-o sărute acasă, nu în 
public. 

BEBE : Să sărute? Cine să sărute? 

FIFI: Nichi cu nevastă-sa. Nu vezi, 
Tibi, că eşti stupid? 

TIBERIU : Stupid? Eu stupid? 

BEBE (către Fifi): Lasă-l că nu e stu- 
pid... Îşi săruta Nichi soţia ? 

FIFI: N-are dreptul s-o facă? 

TIBERIU : Aici, domnule dragă, 
ochii mei.. 

BEBE : Nu se poate! 

TIBERIU : Ba se poate. Uite că 
poate. Şi n-am dreptu’ să spun ?. 

BEBE : Ai! (Strigind.) Nichi! Atunci, 
se schimbă lucrurile... Nichi!.. Vă 
înţeleg indignarea. Nichi! (Nichi a 
coborit insoţit de Muki.) E adevărat 
ce susține dumnealui ? 

NICHI : Cine? Vespasianus ? 

TIBERIU : Fără invective, domnule! 

NICHI : Împăratul spune multe. 

BEBE : E-adevărat că ai sărutat-o pe 
soţia dumitale ?... 

FIFI: Ce importanţă are? Fii om de 
înteles, Bebe. 

BEBE : Dumneata nu te amesteca... Are 
dreptate tovarășul. Dumneata. vezi-ţi 
de Damian, Călinoiu și ceilalţi... 

TIBERIU : ...ejusdem farinae... 

BEBE : Răspunde, Nichi: e adevărat 
că ţi-ai sărutat nevasta aici, in ochii 
lumii ? 

NICHI (lui Tiberiu): Bine mă, Nerone, 
de ce bagi pile? 

BEBE : N-o spune numai dumnealui, 
te-a văzut şi Fifi. 

NICHI: M-ai văzut şi dumneata ? 

FIFI (constrinsă): Da, sigur. 

NICHI : Atunci, se poate. 

BEBE : Asta-i tot ce ai să-mi spui? 

MUKI: Lasă-l, Nichi: ce, ai să te 
apuci să-i dai socoteală ? 

NICHI: Are dreptate. Ce, o să dau 
soco... 

BEBE : Nikaloe, ai încurcat-o. (Și două 
palme detună pe obrajii lui Nichi.) 

MUKI (ceasul crimei): Bebe! 

BEBE : Nici un Bebe! 


MUKI (ceasul condoleanțelor) : 
NICHI: Muki! 


în 


se 


Nichi ! 


MUKI : Nichi! (Către Bebe) Monstrule ! 

TIBERIU : Fără invective! 

FIFI: Potoliţi-vă... 

BEBE : Şi astea două palme sint nu- 
mai începutul. 

TIBERIU : Nu-i o metodă justă, mă 


opun. 
NICHI : Taci, Caligula! 
MUKI: La ce oră avem tren? 
NICHI: Miine dimineaţă. 


MUKTI (lui Nichi): Hai. (Şi urcă amin- 
doi scara. Pauză.) 
TIBERIU : Revin deci. 

tat.. 

BEBE : O „fătucă“, am auzit. Nu crezi 
totuşi că exagerezi ? 

TIBERIU (după o scurtă clipă de gin- 
dire): Nu. 

BEBE : Şi că abuzezi de nervii mei? 
Să restabilim o situaţie: mi-ai în- 
credinţat mie vreodată ceva ? (Către 
Fifi) Dumneata confirmi ? 

FIFI: E ingrozitor. 

BEBE : Ce e îngrozitor ? 

FIFI: Totul: prin indecență. 

TIBERIU : Or, fătuca.. 

BEBE : Suprimă, domnule, 
sau nu te mai urmăresc. 

TIBERIU : Eşti obligat să mă urmă- 
reşti. 

BEBE : Dimpotrivă : dacă fac o analiză 
cît de cît temeinică, dumneata nici 
nu te afli în această cameră. 

TIBERIU : Cum ? 

BEBE : Eşti o ficţiune. 

TIBERIU : Tu auzi? 

BEBE : La data cînd eu am cunoscut-o 
pe domnişoara, dumneata nici nu 
existai : erai cel mult o ipoteză. 

TIBERIU : Eu „ipoteză“ ? 

BEBE: O prezumție, ăsta-i cuvintul: 
o simplă prezumție. Te-ai întors... 

TIBERIU : Din bătălie. 

BEBE : Nici măcar învingător. Invins. 
Găseşti la întoarcerea dumitale din 
cruciadă, dintr-un război pierdut, 
toate bunurile intacte. Și în loc să-mi 
fii recunoscător... E limpede: nu-mi 
rămine decit să te sancţionez. Te re- 
duc la situaţia dumitale inițială: nu 
te cunosc! 

TIBERIU : Pe mine? 

BEBE : Nu te aud! 

TIBERIU : Domnule... 


V-am încredin- 


termenul 


BEBE: Inutil: pînă adineauri te-am 
ignorat, acum te contest! 

FIFI : Vezi ce-ai făcut. Tibi ? 

TIBERIU : Tu, cea căzută în fundul 
prăpastiei, să taci. 

BEBE : Te infirm, te abhor, te reneg! 


Și vă mai aduc la cunoştinţă ultima 
mea decizie: din această clipă pre- 
iau puterea. 


TIBERIU : Şi ce putere, mă rog fru- 
mos ? 

BEBE (imperial, magnific): De soț. 

FIFI : Dă-mi voie, Bebe... 

BEBE : De prisos. 

TIBERIU : Vezi unde-ai ajuns, fătucă ? 

BEBE : Comunică, te rog, acestui domn 
că, dacă mai întrebuinţează o sin- 
gură dată acest termen care-mi jig- 
neşte timpanul, urmează și alte sanc- 
tiuni. 

TIBERIU : Înnebunesc, fătucă ! 

BEBE : Perfect. (Scoțind din portofel 
un act și arătindu-i-l lui Tiberiu.) 
Vezi această hirtie ? Ştii ce repre- 
zintă ? 

TIBERIU : Certificatul de căsătorie... 

BEBE : Răspunsul este exact: cincizeci 
de puncte! Acest certificat a avut 
pină acum o existență iluzorie: un 
petec de hirtie. Din această noapte 
il traduc în viaţă. 

TIBERIU : Mă spinzur! 

BEBE: Ne va purta noroc: 
fringhia ! 

TIBERIU : Nu vă fac această plăcere: 
mă răzbun : vă ucid! 

BEBE : Se poate, dar miine: la noapte 
uşile vor fi încuiate. 

TIBERIU : Eşti cinic! 

BEBE : Sînt practic. Şi-acum, un sfat: 
sînt informat că în fundul grădinii 
e o fîntîină cu amoraşi. (Lui Tibe- 
riu) Scoţi o ciutură de apă şi ţi-o 
verşi în cap. 

TIBERIU (către Fifi): Ai auzit? 

FIFI: Du-te, Tiberiu, te implor. 

TIBERIU (strict informativ): În fund, 
aţi spus ? 

BEBE: În fund. 

TIBERIU : Mulţumesc! Dacă nu mă 
întorc într-un sfert de ceas. să știți 
că. m-am zvirlit în fintină. (A ieşit. 
Pauză.) 

BEBE : Bravo, domnişoară, bravo! 

FIFI: Pentru ce? 

BEBE : Pentru logodnicul dumitale. 

FIFI : Lasă-l în pace. 

BEBE: E „solemn. 

FIFI : Eşti îngrozitor. 

BEBE : E .grav“. 

FIFI : Eşti insuportabil. 

BEBE: E „moral“. 

FIFI : Eşti odios. 

BEBE : Mă-ntreb ce te-a putut atrage 
la el? 

FIFI : E cinstit. 

BEBE : N-avem probabil aceeaşi repre- 
zentzre a cinstei. 

FIFI : Probabil. 

BEBE : Şi intrebuințăm dicţionare di- 
ferite. 


rămîne 


FIFI : Asta. sigur. Ce 
Ce rău îmi pare. (Îşi 


rău imi pare... 
mușcă, aproape 


copilărește, batista.) Nu mai pot... 
Am senzaţia că mă scald in gumă 
arabică. 


BEBE : Lasă, nu-ţi mai mușca batista: 
probabil că de aceea ești atrăgătoare 
şi dulce. 

FIFI : Prefer să mă scald în piriul de 
la Cazanele, apa nu trece de ge- 
nunchi, e însă rece şi limpede. 

BEBE : Ce viziune pastorală! Mă emo- 
ţionezi... 

FIFI (îndărătnicindu-se): Şi 
vreau 

BEBE : Spui „nu mai vreau“ ca şi cînd 
ai spune „vreau acasă“. 

FIFI: Mi-am visat altceva... Mi-e dor 
de liniştea mea, împăcată. de va- 
canţă... 

BEBE : ...de o vacanţă petrecută în 
casa bunicilor, în odăi cu pardoseaua 
ceruită, printre mobile mirosind a 
gutui şi a levănţică. Ai să-ţi rupi ba- 
tista. 

FIFI : Dumneata nu poli să înţelegi şi 
nu mai ţin să-ţi explic. Acum nu 
doresc decit un singur lucru, să di- 
vorțez. Să divorțez imediat. 

BEBE: N-am terminat „Siciliana“. 

FIFI : Spuneai că ţi-a ieșit numirea. 

BEBE : Numai a mea. Nu pot să mă 
declar mulţumit. Ar însemna că ai 
jucat jocul numai pentru mine. Ar 
urma să fiu singurul cara cîştigă: 

FIFI: E atit de bine să ştii să pierzi... 

BEBE : Să-ţi rămîn deci recunoscător ? 
N-o pot ingădui. 

FIFI : Eşti făcut numai din orgolii. 

BEBE : Care om nu le are? Si dacă 
e cineva, îi rămine vanitatea de a 
nu avea vanităţi. O, suprema trufie 
a... „modeştilor“. Stai, că ai uitat un 
lucru : mai e cineva. 

FIFI: Cine? 

BEBE : El. Nu pot să-l abandonez. Am 
inceput „Siciliana“ şi pentru el. Nu-l 
pot trăda. 

FIFI: Te detest şi-ţi voi arăta că di- 


nu mai 


vortez. 
BEBE : Cind? 
FIFI: Miine. 
BEBE : Mă-ndoiesc. Nu se poate. 
FIFI: Vrei să-ţi arăt că se poate? 


(Strigind.) Nichi ! Nichi! Nichi! 
BEBE : Şi ştii de ce nu se poate? 
Fiindcă nu o doreşti. (A coborit Nichi, 

însoțit de Muki.) 

FIFI : Spune-mi, Nichi: in cit timp pot 
să divorţez? (A intrat Tiberiu.) 

BEBE : Ţine seamă insă că eu 
opun. Că nu sint de acord. 


mă 


TIBERIU : Trebuie să fii! 

NICHI: Taci. Vespasianus! 

TIBERIU : Nu știu ce mă opreşte să 
nu te omor... 

MUKI (la mijloc): Să nu te atingi de 
el. că-ţi scot ochii... 

(În mijlocul vacarmului general, in- 
tră Tinca.) 

TINCA  (anunţind calm):  Tovarăşul 
Damian. (Încremenire generală şi re- 
culegere urgentă. Fulgerător, toți 
— cu o singură excepție: Fifi — își 
caută poziții convenabile, pentru sal- 
varea aparenţelor. Muki a căzut în- 
tr-un scaun şi începe să răsfoiască 
o revistă ilustrată.) 

BEBE (către Tinca): Stai. (Îşi caută o 
poziție imperturbabilă. intr-un foto- 
liu pe brațele căruia pianotează ab- 
sent. Nichi a deschis repede pianul 
şi, completind atmosfera pastorală, 
atacă delicat o nocturnă de Chopin.) 
Spune-i să intre. 

TINCA : Cine? 

BEBE: Cum. cine? Toọovarăşul Da- 
mian. 

TINCA : Păi, de unde? 

NICHI: N-ai spus c-a venit? 

TINCA : Nu... N-aţi inţeles. (Lui Bebe) 
V-a trimis telegrama asta... Spune 
că a venit la Sfat, pe numele dum- 
neavoastră. (li dă telegrama şi iese. 
Bebe deschide telegrama.) 

NICHI: Ei. ce-ai rămas așa? Ce e? 

BEBE (citind) : „Sosim diseară, cu ac- 
celeratul, mama, tata şi Anton.“ (O 
clipă de stupoare.) 

NICHI : Sintem în aer! 

FIFI: Cînd soseşte acceleratul ? 

TIBERIU : La unsprezece și patruzeci. 

NICHI : Sintem copiii morţii! 

MUKI (ingenuă): De ce? 

NICHI: Vin bătrinii şi găsesc aici tot 
circul: maimuțe electrice şi copii 
de sirmă. (Rezolut, strategic.) Răs- 
pindirea ! 

MUKI: Unde? 

NICHI: Oriunde! Camuflarea. 


BEBE (către Fifi): În sat nu se poate? 
FIFI: Ce explicaţie să dai? 
NICHI: Și pină miine dimineaţă. nici 


un tren. (Decizie fără apel.) Camu- . 


flare la locul crimei! Cite odăi 
avem ? 

FIFI : Patru: două sus, două jos. 

NICHI : Atunci. să împărţim efectivul : 
nea Anton sus, camera din stinga; 
soţii Valsamache-senior. tot sus. ca- 
mera din dreapta, cu vederea in 
parc. Perfect... Noii căsătoriţi, o ca- 
meră... 

TIBERIU : Domnule... 

NICHI : Împărate, n-ai cuvintul. 

BEBE : Şi dumnealor doi (arătind pe 
Muki şi Nichi), cealaltă... 

MUKI (ceasul căințelor): Bebe! 

BEBE (n-a auzit): În definitiv. cel ce 
locuieşte aici cu drepturi legale, sint 
eu. Deci, eu hotărăsc. Dumnealor doi, 
cealaltă odaie. 

NICHI: A râmas împăratul de căruţă. 
O luăm din nou. Soții Valsamache, 
— bătrinii —, o cameră : cea în care 
stă Fifi. 

FIFI : „latacul roșu“, ai şi nimerit-o. 

NICHI : Da’ ce, soţii Valsamache n-au 
dreptul să doarmă și ei măcar o 
noapte în iatacul cu draperii şi tapet 
de mătase ? Dar, in sfirşit, dacă gă- 
seşti că nu e potrivit, mă rog, revin. 
schimbăm dispozitivul şi-o luăm din 
nou. Nea Anton, sus în camera din 
dreapta. Soții Valsamache-senior, în 
stinga... 

BEBE (arătindu-i din nou, cu un deget 
de sentinţă, pe Nichi şi Muki): Dum- 
nealor doi, fos, în camera mea. 

NICHI : lar camera în care stă Fifi 
o impărţim în raport cu drepturile 
legitime. 

FIFI : Adică? 

NICHI: Titulară, Fifi. (Consultindu-și 
ceasornicul.) De la această oră, pină 
la unsprezece fix: împăratul, în ca- 
litatea lui de logodnic. Vine de la 
drum, e obosit, are dreptul să se 
odihnească. lar de la unsprezece îna- 
inte. dumnealui (desemnindu-l pe 
Bebe) în calitatea lui de soț legal. 

TIBERIU : Domnule... 

NICHI : În această formulă, aparențele 
sint salvate şi nici legea nu e căl- 
cată. Împărate. n-am ce să-ți fac, 
dura lex, sed lex! 


CORTINA 


ACTUL III 


„lalacul roşu“ de odinioară. tapisat cu mătase, în care Fifi: a adus o mie din nimicurile 
ei de fată şi o întreagă menajerie de păpuşi, căţei, urşi și maimuțe de pislă şi catilea. care 
atinse încep să behăie, să ragă, să mugească și să umple odaia cu sunetele familiare unui 
magazin de jucării. O pendulă-jucărie, cu lanţ şi cuc, care merge totuşi. In afara lucrurilor 
aduse de Fifi, mobilierul obişnuit al iatacului, un divan cu măsuţă joasă şi lampă de noapte. 
un birou-secretar şi o masă lingă fereastra larg deschisă, prin care se văd cerul vast şi un 


alt unghi al aleii cu plopi. 
de şah, Tiberiu. Fifi, în halal, pe divan. 
Nichi. 


NICHI (sincer deprimat, cu toate în- 
cercările lui. vizibil infructuoase, de 
„a brava“): Iată-mă ajuns în situaţia 
unui erou din dramele ibseniene. 

FIFI : Ce tot spui. Nikalve... 

NICHI : Am pierdut ə pristenie la care 
tineam, și m-am ales cu alta pe care 
n-am dorit-o 

FIFI: Acum nu-ţi mai face probleme, 
n-are rost. 

NICHI : Nu regret greşeala, ci faptul 
că nu are justificare. (Sincer plic- 
tisit.) Crimă gratuită. 

FIFI: Nikaloe, devii sinistru. 

NICHI (s-a ridicat): E pentru prima 
oară in viaţa mza cind imi vine să 
mă iau la palme.. 

FIFI : Du-te şi te plimbă. 

NICHI (îndreptindu-se spre ușă): Mă 
duc în neant... 

FIFI : Interesează-te, la ce oră s_>seşte 
trenul. 

NICHI : Aoleu, aşa e! Mă duc pînă la 
gară. Ceau! (A ieşit.) 

TIBERIU (fără să ridice ochii de pe 
tabla de şah): Nu-nţeleg nimic din 
ce spune. 

FIFI: E amărit. 

TIBERIU : De ce? 

FIFI: Povestea cu Muki. 

TIBERIU (după o pauză, în care a 
mutat o piesă): Care poveste cu 
Muki ? 

FIFI: Cu Bebe. 

TIBERIU : Care „cu Bebe“? 

FIFI : Vai. Tibi. cînd ai să pricepi şi 
tu un lucru de la prima vedere? 
Fovestea cu sărutatul. 

TIBERIU : Şi ce-i dacă a sărutat-o? 
N-are omul dreptul să-şi sărute ne- 
vasta ? Numai nu în public. 

FIFI: Da. Dar Muki cine e? 

TIBERIU (icoana nevinotăției): 
să fie? O fătucă, ia... 

FIFI (a obosit): Așa e, Tibi, ai drep- 
tate. Dar tu ca faci acəlo ? 
TIBERIU (a ridicat in sfirșit capul din 
tablă): Nu pot înțelege în ruptul 
capului cum a {ost de-am dat dama. 
Fiindcă, vezi tu, fătucă. cu am Jucat 

tura pe D 4. E limpede? 


Cine 


La măsuţa de lingă fereastră, 
Pe blana de lup de la picioarele divanului, turcește, 


adincit în descifrarea unei partide 


FIFI (imensă oboseală): Da, Tibi. 

TIBERIU : Albul răspunde cu nebunul 
la G 8. Mut eu pionul din G 6, mută 
el tura... Urmăreşti ? 

FIFI: Urmăresc... Dar vreau să te in- 
treb ceva. 

TIBERIU (iar cu privirile în tablă): 
Întreabă. 

FIFI: Cind ai primit scrisoarea mea. 
te-a supărat rău? 

TIBERIU : Foarte. 

FIFI: De ce. Tibi? 

TIBERIU : Că ziceam... 
mutat tura: regele. 

FIFI : Bine, Tibi, dar eu altceva te-am 
introtat. 

TIBERIU (din nou în tablă): Nu ţi-am 
răspuns ? 

FIFI : Nu. 

TIBERIU : Da' ce ai întrebat? 

FIFI : De ce te-a durut? 

TIBERIU : Păi, cum să nu mă doară ? 
Să mi se intimple mie aşa ceva! 
Altora. mai înțeleg. Dar mie, cum? 

FIFI : Dar că m-ai pierdut... 

TIBERIU : Ce-ai spus? 

FIFI: Că m-ai pierdut, Tibi... 


TIBERIU : Vezi. asta e: şi-am trecut 
nebunul din D 8 în E 6. 

FIFI : Nu vrei să laşi o clipă jocul ? 

TIBERIU : O ţiră, şi miîntui. 

FIFI: Dar tu, cînd ai aflat că a in- 
tervenit altcineva în viaţa mea, nu 
ti-ai pus intrebarea, dacă n-a fost şi 
din vina ta? 

TIBERIU (prompt): Nu. 

FIFI: De ce, Tibi? 


TIBFRIU : Fiindcă eu te-am respectat... 
E fcst nici nebunul, tot pionul a 
ost. 


FIFI : Ce-nseamnă că m-ai respectat ? 

TIBERIU : Bărbatul e dator femeii, 
credință, fidelitate şi sprijin. 

FIFI : Şi dragoste, nu? 

TIBERIU : Şi dragoste. sigur. ʻA mă- 
turat piesele de pe tabla-masă de 
şah.) Nu pricep, şi basta! (Scurtă 
pauză.) 

FIFI: M-am gindit 
la multe... 


o clipă... N-am 


in ultima vreme 


TIBERIU : Spune-mi şi mie. Femeia și 
bărbatul trebuie să-şi împărtășească 
toate gindurile... 

FIFI: Vezi, Tibi, se petrec în jurul 
nostru atitea fapte. 

TIBERIU : Unde? 

FIFI: Unde te uiţi. Au loc atitea 
schimbări... Sint aici numai de două 
săptămini... Mă uit în dreapta, mă 
uit în stinga... mă uit la oameni. Au 
învăţat să se îmbrace mai bine... să 
mănince mai consistent. Să-şi caute 
sănătatea. Să asculte muzică. Să se 
odihnească. Tu nu crezi că omul tre- 
buie să şi iubească mai frumos? 

TIBERIU : Ba da, fătucă. 

FIFI: Tu ce crezi prin 
moasă“, Tibi? 

TIBERIU : Morală. 

FIFI: Morală, evident, dar tu ce in- 
ţelegi prin „morală“ ? Dacă doi oa- 
meni se plictisesc de moarte, dacă 
n-au ce să-şi comunice, dacă n-au 
avut niciodată ce să-şi spună, crezi 
că „iubirea“ lor e morală ? Dacă doi 
oameni tirăsc după ei ghiulelele unei 
vieţi de obișnuintă, încărcată de toate 
prejudecățile, oboselile, sau maniile, 
crezi că „iubirea“ lor e morală, 
Tibi ? 

TIBERIU : Nu pricep. 

FIFI: Dacă doi oameni se îngăduie, 
se suportă, şi asta cu dificultăţi şi 
eforturi, crezi că „iubirea“ lor e mo- 
rală ? Ciţi ani ai tu, Tibi? 

TIBERIU : Douăzeci şi şase. 

FIFI: Şi eu? 

TIBERIU : Douăzeci şi trei. 

FIFI: Cîţi ani o să ai tu Tibi, în anul 
două mii? 

TIBERIU : Păi. ştiu eu... 

FIFI : Socotește. 

TIBERIU : Şaizeci şi şase. 

FIFI: Şi eu? 

TIBERIU : Saizeci şi trei. 

FIFI : Înseamnă că avem toate şansele 
să trăim în anul două mii. Înţelegi 
ce vreau să spun, Tibi? 

TIBERIU (n-a priceput nimic): Incep 
să înţeleg... 


FIFI : Anul două mii nu poate să lip- 
sească din clipa noastră de astăzi. 
A şi inceput să fie prezent cu tot 
ce vezi fermecător și plin de nobleţe 
în jurul tău. Şi în anul două mii se 
vor iubi oamenii. Şi atunci se vor 
dori şi aştepta. Şi atunci inima va 
bate la deschiderea unei scrisori pe 
care cineva a așternut: „21 iunie 
2000, dragul meu“... sau: „21 iunie 
2000. iubita mea“... La ce te gîn- 
deşti ? 

TIBERIU : Te ascult. 


„iubire fru- 

FIFI : Eu m-am născut la Piteşti. Pină 
acum zece ani încă, Pitești-Bucureșşti 
însemna pentru mine un drum plin 
de peripeții şi de emoţii. Astăzi, dis- 
tanța Bucureşti-Marte nu e încă o 
glumă, dar drumul începe să fie 
plauzibil. Tu nu crezi, Tibi, că tre- 
buie să începem să iubim la scara 
acestor dimensiuni ? 

TIBERIU : Sigur, fătucă, sigur... Stai 
că am găsit. 

FIFI: Ce? 

TIBERIU : Ştiu de unde a inceput ca- 
tastrofa. (Vrea să se repeadă la tabla 
lui de şah.) De la rocadă! 

FIFI (oboseală surdă): Lasă rocada, 
dragul meu. Nu ne-am văzut de-atita 
vreme. Nu vrei să stăm puţin de 
vorbă ? 

TIBERIU : Stăm, despre ce să stăm? 

FIFI : Despre orice, numai despre șah, 


nu. 

TIBERIU : Se poate, cu toate că au 
fost în şampionat citeva partide 
faine. A jucat Lorentz varianta Nim- 
Zovici, şi într-un final de cai şi tur- 
nuri, a dat mat în trei mișcări. 

FIFI (s-a contaminat de la Bebe): Ce 
vorbeşti ? A dat mat? 

TIBERIU : Sfint. (Pauză.) 

FIFI : Ce-ai tu acolo, în rucsac, Tibi? 

TIBERIU : Ce să am: schimburi de 
drum. 

FIFI: Şi altceva? 

TIBERIU : Ia, nimicuri. 

FIFI: Vreau să le văd. 

TIBERIU : De ce? 

FIFI: Vreau să t= cunosc şi prin lu- 
crurile tale mărunte, familiare. 

TIBERIU  (deșertind rucsacul): 
schimb de rufe, briciul, cureaua... 

FIFI: Cartea aia, ce e? 

TIBERIU : Asta? „Mersul trenurilor“. 

FIFI : Tibi, te rog ceva. 

TIBERIU : Spune. 

FIFI : Te implor. 

TIBERIU : Ce? 

FIFI : Făgăduieşte-mi că nu mă refuzi. 

TIBERIU : Să vedem. 

FIFI: Uite, iţi cer în genunchi: citeş- 
te-mi „Mersul trenurilor“. 

TIBERIU : Cum? 

FIFI: Sting lumina, aprind lampa de 
noapte, şi citeşte-mi „Mersul tre- 
nurilor“. 

TIBERIU : Tot? 

FIFI: Nu tot, dar cit mai mult. 

TIBERIU : Îţi place ţie? 

FIFI: Ador. 

TIBERIU : S-o iau de la inceput? 

FIFI: Sigur. 

TIBERIU : Partea asta n-am 
nici eu. (Citește): 


Un 


citit-o 
„Prezentul mers 


al trenurilor intră în vigoare pe data 
de 15 iunie 1960 şi e valabil pentru 
toate trenurile de persoane accele- 
rate şi rapide...“ 

FIFI: Nu aşa, Tibi... 

TIBERIU : D-apoi cum? 

FIFI : Ce ţii tu in mină, dragul meu? 

TIBERIU : Un ghid. 

FIFI: Un ghid, Tibi, dar nu un simplu 
ghid .. O carte cu secrete, cu aventuri 
şi cu visuri. 

TIBERIU : Asta? 

FIFI : Asta, iubitul meu. Gindește-te: 
în clipa asta zboară trenuri în toate 
direcţiile. Aleargă prin noapte sute 
de trenuri. Mii de vagoane şi mii 
de călători... 

TIBERIU : Zeci de mii, că-n ultima 
vreme volumul a sporit. 

FIFI : Vezi, merg trenuri obosite şi 
altele repezi, şuierind prin gări mă- 
Trunte, în care nu se vor opri nicio- 
dată... Dar în toate sint călători, fie- 
care, un om, cu visurile, spaimele şi 
fericirile lui. Citeşte, te rog, Tibi, 
dar pune un pic de poezie.. Aici, 
unde ne aflăm? 

TIBERIU : După Ciulniţța, pe drumul 
Constanţei. 

FIFI : Ce trenuri trec în noaptea asta ? 

TIBERIU : Vine acceleratul la 11,40. 

FIFI : Şi ultimul tren care pleacă ? 

TIBERIU (căutînd pe coloană în ghid): 
Un personal la 11 şi 20. 

FIFI : Cind ajunge la București ? 

TIBERIU (consultind din nou coloana): 
Miine dimineaţă la cinci. (Fiindcă 
Fifi a rămas pe ginduri.) La ce te 
gîndeşti ? 

FIFI: La nimic. 

TIBERIU : Ce frumoasă eşti! 

FIFI : Sint frumoasă ? 

TIBERIU : Foarte frumoasă. 

FIFI : Şi-ţi plac? 

TIBERIU : Grozav. În nopțile cînd mă 
zbuciumam, imi ziceam... 

FIFI : Ce-ţi spuneai, Tibi? 

TIBERIU : Îmi ziceam: „Tiberiu Si- 
coşan, mare măgar ai fost să scapi 
aşa mindreţe de fătucă din unghie“. 

FIFI : Aşa ţi-ai spus? 

TIBERIU : Aşa, dar acum nu-mi mai 
scapi. (S-a aşezat pe divan.) 

FIFI : De ce, Tibi? 

TIBERIU : Fiindcă acum toate-s altfel. 
(S-a apropiat de ea.) 

FIFI: Ce s-a schimbat, Tibi? 
apropiat şi mai mult.) 

TIBERIU : Acu' eşti măritată. 

FIFI (încercînd să se desprindă): Da' 
nu cu tine, cu el. 


(S-a 

TIBERIU : Da, dar el e numai adjunc- 
tul. Titularul, eu sint. (S-a apropiat, 
brutal, s-o îimbrățişeze.) 

FIFI : Ce-i asta. Tibi? 

TIBERIU (strălucirea trivială a poftei 
în ochi): Că tare mi-i dor. 

FIFI (zbătindu-se): Tibi! 

TIBERIU : Şezi binișor,că nu-mi scapi. 
(I-a mușcat gura, fata s-a zbătut şi 
s-a refugiat în fundul divanului, albă, 
pierită de singe.) 

FIFI (după o pauză, în care l-a privit 
de a încremenit, hipnotizat. la picioa- 


rele  divanului):  Tiberiu!.. (Fără 
glas, cu o linişte cutremurătoare.) 
Adună-ţi lucrurile. (Tiberiu se a- 


pleacă şi incepe să-şi adune mecanic 
lucrurile.) Bagă-le în rucsac. (Le-a 
băgat în rucsac.) Închide-l (L-a ìn- 
chis.) Pune-ţi haina. (Și-a pus haina.) 
Şi rucsacul! (S-a executat.) Şi acum 
pleacă, Tiberiu. Nu.. nu-mi spune 
nici un cuvint. Peste douăzeci de 
minute prinzi trenul. Gara e aproape. 
Du-te, Tiberiu, te rog. Stai. Fă-mi 
un ultim serviciu. (A luat o hirtie, a 
scris citeva cuvinte, a închis-o într-un 
plic.) Lasă biletul ăsta... E-n drumul 
tău, te rog. Nu, nu... Nu-mi spune 
nimic. E mai bine. E mult mai bine. 

TIBERIU : Şi n-o să ne mai vedem 
niciodată ? 

FIFI : De ce-mi ceri să te mint şi să-ţi 
spun: „poate, peste ani şi ani de 
zile“... Nu, Tibi, nu, niciodată. Acum 
taci, şi lasâ-mă să te conduc pină în 
şosea. Vino... (Au ieșit, camera a ră- 
mas o clipă goală; e ora unsprezece, 
a intrat pentru prima oară în această 
odaie, Bebe. Se uită în jur. vede puz- 
deria de păpuși, aduse de Fifi, le 
stirneşte pe toate, odaia se umple de 
clinchetul lor argintiu. A descoperit 
un caiet, citeşte.) 


BEBE : „Jurnalul unei doctorițe de 
țară... Replică doctorului Ulieru“. 
(Răsfoieşte caietul şi citeşte.) „Azi 


dimineață. prima vizită la spital. Am 
îmbrăcat halatul și m-am simţit stin- 
gheră, intimidată... A venit apoi me- 
dicul-şef şi am trecut prin saloane... 
Atmosferă civilizată şi o baie tonică 
de lumină...“ (Comentariu plictisit.) 
Etc. etc... (Răsfoieşte mai departe.) 
„Am semnat o rețetă, prima din 
viaţa mea. şi mi-a tremurat mina... 
Un sentiment neobişnuit de răspun- 
dere... M-am surprins privindu-mă-n 
oglindă. Mă vedeam cu alţi ochi.“ 
(Comentariu.) Etc... etc... (Răsfoiește 
mai departe.) „Vizită la dispensar. 
Bolnava pe care am consultat-o ieri, 
a venit şi astăzi. Dialog scurt: 


Mai bine, 
bine...» 


merge ? — 
mult mai 
mulțumească. De 
(Comentariu.) 1n- 
(Citește 


«Ei. cum îţi 
tovarăşă doctor, 
Aşteptam să-mi 
ce aşteptam?" 
tr-adevăr, de ce așteptai? 
mai departe.) „Probabil  declicul 
unor vechi  obișnuințe... În pri- 
virea  bolnavei. nici o umilinţă... 
E şi fires=... De ce să-mi mulţu- 
mească ? E datoria mea s-o vindac.“ 
(Răsfcieşte. Comentariu.) A. a, de- 
vine interesant .. (Citeşte): „Plimbare 
cu Damian prin sat «Aici vom in- 
cepe la anul o nouă casă de cultură. 
Vechiul cămin e insuficient. În doi 
ani va fi gata.» Omul ăsta tratează 
timpul cu alte măsurători... Ceea ce 
m-a impresionat de la inceput la el, 
e siguranţa lui fără ostentaţie şi li- 
niştea...“*  (Comentariu.) Interesant. 
(Răsfoieşte şi citește): „Plimbare în 
luntre, pe baltă, cu Damian...“ (Co- 
mentariu.) Iar ! (Citește.) „Sub un cer 
ingrijorat... balta era neagră, necă- 
jită... Mi-am muiat degetele în apă 
şi era rece. Nu ştiu de ce. dar mi s-a 
făcut deodată frică. Am ridicat ochii, 
şi la celălalt capăt al luntrei era el, 
cu miinile pe visle, cu prezenţa lui 
masivă, calmă, cordială... Şi mi-a 
trecut.“ (S-a deschis ușa. Bebe a pus 
caietul la locul lui, a intrat Fifi.) 

FIFI (sincer surprinsă): Dumneata ? 

BEBE : Conform programului. 

FIFI: Adevărat. 


BEBE : Îmi iau în primire postul legal. 
Şi vom folosi timpul ca să reluăm 
discuţia şi să punem lucrurile la 
punct. 

FIFI: De unde reluăm? De la ce re- 
plică ?  Dacă-tți mai amintești, în 
timpul prinzului mi-ai spus: „Par- 
tida noastră de şah se apropie de 
scadenţă : divorțăm“. 

BEBE : Să lăsăm. 

FIFI: De ce să lăsăm? Să fim con- 
secvenţi. 

BEBE: Am revenit, te-am anunţat: 
m-am revizuit. O luăm de la ora 
şapte şi jumătate, cind v-am comu- 
nicat decizia mea: nu mai divorţez. 

FIFI: Nu crezi că era obligatoriu să 
mă consulţi şi pe mine? Să te întreb 
atunci altceva : de ce te-ai răzgindit ? 

BEBE : De la prînz pînă acum au in- 
tervenit multe. 

FIFI: Ce? 

BEBE : În primul rînd sosirea logod- 
nicului dumitale. 

FIFI : Şi cu ce modifică situaţia? Exista 
şi înainte. 

BEBE : Acum l-am cunoscut. 

FIFI: Şi? 


BEBE : Un imbecil. 

FIFI : Te rog. 

BEBE : Şi nu unul simplu: imbecilul 
absolut. M-a infuriat din clipa în 
care l-am văzut. 

FIFI: De ce? 

BEBE : N-are haz. Un imbecil grav. 

FIFI: Termină. te rog. 

BEBE : Un imbecil solemn. Cum te-ai 
putut uita la el? 

FIFI: Chestiunea asta mă priveşte 
numai pe mine, nu? 

BEBE : Eroare. 

FIFI: Cum? Nu mă privește exclusiv 
pe mine? 

BEBE: Nu. Dacă acum trei luni, de 
pildă, îţi era ingăduit să-ţi legi viața 
de primul idiot, erai liberă s-o faci. 
Dar acum este altceva. Ești viitoarea 
mea fostă soţie. (Irefutabil.) Nu pot 
admite ca viitoarea mea fostă so- 
tie să devină soţia unui idiot. Nu te 
gîndeşti ce va spune lumea? „Cum 
va fi fost primul, dacă l-a lăsat pen- 
tru ăsta?“ Există o demnitate pe 
care trebuie s-o înţelegi. Nu mi-e in- 
diferent cine-mi urmează. Nu, fată 
dragă, scoate-ţi din cap, nu pot să 
te las pe mâna lui: tipul este emi- 
namente dobitoc. 

FIFI : Lasă-l în pace, şi uită-l: nu mai 
există. 

BEBE : Unde e, l-ai dat afară? 

FIFI: A plecat. 

BEBE : Sper că pentru totdeauna. 

FIFI: N-am încheiat tranzacţii provi- 
zorii decit o singură dată: cu dum- 
neata. Am memorie. Dumneata, în 
schimb. văd că uiţi. 

BEBE : Pe cine am uitat? 

FIFI: Există un om. 

BEBE : Unde? 


FIFI: La București, te așteaptă. Sin- 
gurul om care te interesează. 

BEBE : A fost. 

FIFI: Dar ce s-a întîmplat ? 

BEBE : Nimic. 

FIFI: Ce răspuns e ăsta? 

BEBE: Am o vagă impresie că 
inşeală. 

FIFI (amuzindu-se): Imposibil. 

BEBE : Cred că mă înșeală. 

FIFI: Glumeşti. 

BEBE : Am certitudinea. 

FIFI: De unde? 

BEBE : Mi-a mărturisit-o ea. 

FIFI (necontenit fals surprinsă): Unde, 
cind ? 

BEBE : Adineauri, în camera mea. E 
bine ? 

FIFI (fals impresionată de veste): Nu 
e bine. 


mă 


camanas At Am mm va 


BEBE : De altminteri, la ora asta, nici 
nu se mai află aici. 

FIFI: Dar unde? 

BEBE : În tren. 

FIFI: A plecat? 

BEBE : Nu, am dat-o afară. 

FIFI (realmente jignită de violența 
expresiei): Bebe! 

BEBE : Sint totuşi lucruri cu care nu 
ne putem juca. 

FIFI : Nichi unde e? 

BEBE : În hol. 

FIFI: Ce face? 


BEBE : Se căieşte. Fată dragă, vezi, 
glumim, ne amuzăm, dar nu ne ju- 
căm cu viața. 

FIFI (amuzată de  pseudoseriozitatea 
lui): Ai dreptate. 


BEBE : Şi chiar dacă uneori ne per- 
mitem fantezia să ne jucăm, există 
un ceas de balanţă. cind te verifici, 
te reexaminezi şi-ţi schimbi viaţa ca 
pe un rind de haine. 

FIFI: Nu-mi place comparaţia. 

BEBE : Nici mie, dar alta mai bună. la 
îndemină, n-am. (Rezolut.) Vei fi deci 
soția mea, şi nu numai conform „Si- 
cilienei“, ci de fapt şi de drept. 

FIFI (il urmăreşte, fiindcă o amuză 
să-l descifreze): Şi de ce? Ce te-a 
făcut să iei decizia asta ? 

BEBE (pe același ton, al „lucidităţii“ 
lui cinice): Citeva argumente. Nu-mi 
displaci. 

FIFI: Aha! 

BEBE : Ai o conversaţie agreabilă. . 

FIFI : Ai băgat de seamă. 

BEBE : Te-mbraci cu gust. 

FIFI : Fac eforturi. 

BEBE : Ai oarecare grație. 

FIFI: E o chestiune de gust. 

BEBE : Te mişti frumos. 

FIFI: E o problemă esențială? 

BEBE : Faci, cred, în lume, o impre- 
sie... 

FIFI : Sint timidă. 

BEBE : Se corectează. 

FIFI: Am totuși iniţiativă. 

BEBE : Te vei dezobişnui. 

FIFI : Sînt încăpăţinată şi tenace. Cînd 
imi pun ceva în cap... 

BEBE : Perfect! Sint abulic. Şi acest 
factor a contribuit la hotărirea mea. 

FIFI: Care? 


BEBE : N-am rezistenţa să fac o nouă 
tentativă de căsătorie. (Ezplicația.) 
Forme, acte, certificat de vaccin. de 
sănătate, incă un drum la sfatul 
popular, la ofițerul stării civile : plic- 
tiseli inutile. Oamenii ar trebui să 
se căsătorească... 

FIFI : ...prin corespondenţă... 


BEBE : ..sau la telefon. Nu-ţi dai sea- 
ma ? Un cortegiu de forme pentru o 
singură silabă: „Vrei să-l iei in că- 
sătorie pe X?“ „Da“... Prea mari 
eforturi. Inutile... (Practic.) De bine 
de rău. cu dumneata am terminat... 
(Pauză foarte scurtă.) 

FIFI (după ce l-a scrutat o clipă): Aş 
da orice ca să aflu.. Crezi toate as- 
tea, sau iți place să pozezi? 

BEBE : De ce te interesează? 

FIFI: Ca să te cunosc... 

BEBE: Dacă ţii să mă cunoşti, in- 
seamnă că nu-ţi sint indiferent... 

FIFI : N-am spus-o niciodată. 

BEBE : Dacă nu-ţi sint indiferent, in- 
seamnă că te preocup. Dacă te pre- 


ocup... 
FIFI (pe zimbet): ..Înseamnă că mă 
obsedezi. 
BEBE : Eventual. 
FIFI : Şi dacă mă obsedezi ? 


BEBE : Poţi fi, foarte bine. soţia mea. 
În definitiv, orice căsnicie nu e de- 
cit un şir de obsesii reciproce. Tot 
secretul este să te organizezi astfel, 
incit această penibilă obligație la 
convietuire să devină suportabilă. 
(Din nou practic.) Şi din acest punct 
de vedere, ne-am putea organiza 
convenabil. (Rezoluție.) Vei locui la 
noi. Ai văzut, avem o casă incăpă- 
toare, indeajuns de zgomotoasă, e 
drept, dar ce vrei. formula confor- 
tului ideal n-a fost încă descoperită... 


FIFI (ca să-i dea necontenit iluzia că-l 
urmează): Fără-ndoială... 

BEBE : Vom lua însă camera bătrini- 
lor: dă într-o curte interioară. unde 
incep să se bată covoarele de la 
unsprezece in sus. 

FIFI (a luat tonul ironiei lui): O, aşa 
devreme ? 


BEBE (resemnat): Tributul pe care-l 
plătim oraşului... (În continuarea pro- 
gramului.) Ne vom face un cerc de 
prieteni. 

FIFI : Ador să am prieteni... Priete- 
nia... 

BEBE (scurt): Va trebui să meditezi 
asupra noțiunii. Vezi ce experiență 
am avut cu Nichi. i 

d: Bietul băiat... Ce-ai să faci cu 
el ? 

BEBE : Am ezitat între citeva soluţii, 
m-am oprit la ultima: l-am iertat! 

FIFI: Foarte bine-ai făcut. 

BEBE: Ne vom căuta deci un cerc 
restrins şi agreabil. 

FIFI: Prea multe cunoştinţe strică. 

BEBE : Ne vom vedea o dată pe săp- 
tămină. 


n 


FIFly Şi în toate celelalte zile, vom 
birfi. 

BEBE : Evident: birfeala face parte 
din îndeletnicirile zilnice. 

FIFI : Un fel de rău necesar. 

BEBE : Dacă vrei. Duminică dimineața 
vom merge dla concerte. 

FIFI: Te duci regulat? 

BEBE : Nu-mi permit nici o absenţă. 

FIFI : Indiferent de program ? 

BEBE : Indiferent. Îmi plac concertele, 
pentru atmosfera familiară care s-a 
creat : două-trei sute de oameni care 
se cunosc, posedaţi de o pasiune si- 
mulată : fiecare ţine să-l convingă 
pe celălalt, în pauză, cit de emoțţio- 
nat a fost la adagio, şi cit de zgu- 
duit. cind a intrat oboiul... 

FIFI: Îmi dau seamă că am rămas o 
provincială. Eu credeam că muzica 
poate să placă într-adevăr. 

BEBE : Erezie. 

FIFI: Serios? 

BEBE : Şi superstiție. Vom face ex- 
cursii. 

FIFI : Îţi place să umbli ? 

BEBE : Mă plictiseşte drumul îngrozi- 
tor şi-i dispreţuiesc pe alpinişti. 

FIFI: De ce? 

BEBE : Sinucigaşi din voluptate. Nu-ţi 
dai seamă, domnişoară, natura ! Altă 
eroare ! 

FIFI : Nu-ţi place muntele? 

BEBE : Mă deprimă. 

FIFI: Si marea? 

BEBE : Mă enervează. Dac-aş avea pu- 
tere, aş interzice natura şi n-aş păs- 
tra din ea decit gazonul. 

FIFI : Totuși, faci excursii... 

BEBE : Pentru plăcerea pe care mi-o 
oferă cabana. Regăsesc acolo o o- 
dihnă dulce care răscumpără inuti- 
litatea efortului. 

FIFI: Nu-ţi plac eforturile... 

BEBE : Le detest. 

FIFI : Nici un fel de muncă... 

BEBE : Nu mai pronunţa cuvîntul ăsta, 
imi dă spasme. 

FIFI (fals ingenuă): Vai, şi din ce vom 
trăi ? 

BEBE : Voi încerca să fac ceva. Mi-a 
ieşit numirea... Să văd în ce constă. 
Mă voi strădui să găsesc un loc ferit, 
cîteva ore, pe care, vrei nu vrei, tre- 
buie să le faci. 

FIFI (candoare prefăcută): Înseamnă 
că o s-o ducem râu... 

BEBE : E şi bătrinul... 

FIFI: A. da, am uitat. 

BEBE (în continuarea programului său 
de viață): Si vom călători. E poate 
singurul lucru pentru care merită să 
trăiești. 


anana? AINI 


FIFI : Şi unde vom călători ? 

BEBE : Oriunde. Vezi, fată dragă, car- 
tea asta ? Scrie pe ea: „Mersul tre- 
nurilor“, dar ştii dumneata ce e? 

FIFI (intenționat prozaică): Un ghid. 

BEBE : Nici nu m-așteptam la alt răs- 
puns. Nu e. un ghid, fată dragă. Sau 
nu e vn simplu ghid. E un avanpost 
al necunoscutului. Stii ce e o agenție 
de voiaj? 

FIFI : O întreprindere... 

BEBE : O antenă, o trambulină în spre 
infinit... Vom umbla, vom umbla, 
vom vedea oraşe... 

FIFI : Cu ce bani? 

BEBE (care n-a auzit-o): Vom hoinări 
pe străzi necunoscute, în orașe necu- 
noscute, unde nu rişti să tẹ intilnești 
cu un coleg de birou... 

FIFI : ...care să-ţi amintească, neferici- 
tul, că ai lăsat lucrări neterminate... 

BEBE : Evident. Şi o dată pe an, vom 
încerca — trebuie pus bătrinul în 
frigare — să facem o croazieră. 

FIFI : Spuneai că nu-ţi place marea. 

BEBE : Detest marea, dar ador portu- 
rile. Nu le-am văzut, din nefericire, 
decit în ilustrate şi prospecte, dar 
gust de pe acum dulceaţa aromată 
a cafenelelor orientale, cerul Egip- 
tului, lumina de azur a Italiei... 

FIFI (gafă criminală): Muzeele... 

BEBE : Nu-mi pomeni acest cuvint com- 
promis. Dacă aș avea putere, le-aş 
desfiinţa. Cred, de altminteri, că în- 
tr-un viitor pe care sper să-l ajung, 
toate muzeele vor fi desfiinţate. Văd 
în această reorganizare, un principiu 
dialectic. La început pinzele, tablou- 
rile au fost proprietate particulară. 
Au devenit cu vremea un bun ob- 


ştesc... 
FIFI (completindu-l): ..şi vor reveni 
— negația negaţiei — în proprietate 


privată. Oh, ce bine... Eu îmi do- 
resc să am în casă pe Venus din 
Milo. 

BEBE: Nici un fel de sculptură! 
Nu pot suferi pistroaiele. Vom întir- 
zia în restaurante luminate feeric, 
vom asculta orchestre exotice, vom 
face relaţii fugare, uitate a doua zi, 
vom colecţiona amulete false, vom 
scrie ilustrate convenționale. perfide, 
destinate să-i imbolnăvească pe cei 
ce n-au putut pleca, vom umbla... 
Vom umbla.. şi cind vom obosi de 
drumuri. ne vom întoarce acasă ab- 
senţi. distanţi şi nostalgici. Nu e fru- 
mos ? 

FIFI: Ba da. 

BEBE (redevenit practic): Aşa încît, 
acum trebuie să sosească bătrinii, 


DAL MA PA 


stăm cu ei aici cîteva ceasuri, şi 
miine dimineaţă, plecăm la Bucu- 
veşti. Ai face bine să-ți stringi lu- 
crurile, să nu întirziem. (Consultind 
„Mersul“.) Avem un tren miine la 
zece şi zece — nu, ăsta-i prea de- 
vreme — şi altul la douăsprezece și 
cinci. 

FIFI (nu fără o nuanță de amără- 
ciune): Inutil, Bebe, nu face planuri, 
nu plec. 

BEBE : Cum, nu pleci? 

FIFI : Simplu. Eu rămîn aici. 

BEBE : Cum „aici“? 

FIFI: Aici. 

BEBE : Pînă cînd? 

FIFI : Nu ştiu încă, dar pentru foarte, 
foarte multă vreme. 

BEBB: Glumeşti ! 

FIFI : Nu glumesc deloc. N 

BEBE : Şi ce-ai să faci aici ? Te-ai gin- 
dit? (În hol se aud voci.) Ce-i gă- 
lăgia asta ? (A intrat protestînd, bine- 
înteles, Tiberiu.) 

TIBERIU : Domnule dragă! 

BEBE : Iar dumneata ? 

TIBERIU (către Fifi): Şi domnişoară 
— că tovarăşă nu pot să-ți spun... 

BEBE : Ce s-a întîmplat iar? j 

TIBERIU : O catastrofă, domnule... (Că- 
tre Fifi) Mi-ai dat să-ţi duc biletul... 

FIFI : Da. Şi? i 

TIBERIU : Si atita-am cătat, și ati- 
ta-am umblat... 

FIFI: Pînă-ai pierdut trenul. 

BEBE : Adevărat ? 

TIBERIU : Mai rău. Prima dată în 
viaţa mea că mă înşel. (Luind ghidul 
şi consultindu-l.) Exact! Are steluţă! 
Personalul de 11 și 20 a fost supri- 
mat pînă la 1 septembrie. E 1 sep- 
tembrie ? (Consultindu-și calendarul.) 
Nu e... (Concluzie.) Şi am rămas pe 
peron... Da’ giîndeşti că numai eu ? 
(Înspre hol.) Hai, acum nu te mai 
smiorcăi : pătrunde. Și fătuca. (A 
intrat plinsă, spășită — ceasul aban- 
donării — Muki.) Am găsit-o pe pe- 
rom, domnule. Stătea şi plingea, dom- 
nule dragă, de ţi se rupea inima. 
Cum să laşi fătuca, noaptea, fără 
ocrotire ? Am luat-o sub aripa mea. 
Dar vezi, domnule dragă, nu mal 
găseam drumul. Noroc că n-am fost 
singuri, şi-am fost doi... 

BEBE : Şi aţi stat de vorbă... 

TIBERIU (către Muki): Lasă acum, nu 
mai plinge, că trece. Nici nu ştii, 
domnule dragă, ce bine-mi pare c-am 
găsit-o. (Către Muki) Ei, lasă, nu mai 
plînge ca proasta în biserică. Nici nu 
ştii ce fătucă inteligentă. 

BEBE : Mie-mi spui ? 

TIBERIU : Un geniu. 

MUKI (ceasul recunoștinței): Tibi! 

TIBERIU : Muki! 

MUKI: Tibi! 

TIBERIU : Ea mi-a dezlegat problema. 
Ea o găsit soluţiunea. 

BEBE : La ce? 

TIBERIU (grav): Cum de-am pierdut 
dama 


BEBE : La Sebeș? 

TIBERIU : La Sebeș. 

BEBE : Da? Şi care-i soluţia? 

TIBERIU : Dama, domnule dragă, nu 
trebuie lăsată niciodată fără apărare. 
Musai, lingă damă, trebuie să stea 
nebunul. 

BEBE : Exact! Lîngă damă să stea 
cretinul ! Duceţi-vă-n odaia mea, şi 
cum s-o crăpa de ziuă, să nu vă mai 
văd... 

TIBERIU : Domnule... 

BEBE  (împingindu-i spre ieşire): 
Basta ! (A rămas o clipă, pe ginduri, 
ca o concluzie.) Oamenii se caută şi 
se găsesc. Fii, cuminte, Fifi, cum ai 
să rămii aici ? 

FIFI: Te-am prevenit că sînt încăpă- 
ținată. 

BEBE : Dar e absurd. Ce să faci aici? 

FIFI : Profesiunea mea. 


BEBE (parcă aude cuvintul ăsta pen- 
tru prima oară în viață): Profesiu- 
nea ? Profesiunea dumitale ? 

FIFI : Mi-o iubesc. 

BEBE : Te priveşte. Poţi s-o faci şi la 
Bucureşti. 

FIFI: De ce să mă impun într-un loc 
unde sint de prisos şi să nu rămin 
aici, unde e nevoie de mine? Vreau 
să-mi învăţ profesiunea bine. Grozav 
de bine. La perfecţie. Să ştiu. Să fiu 
utilă. Necesară. Dacă se poate, indis- 
pensabilă. Cele mai multe suferințe 
şi nefericiri sînt pricinuite de oameni 
care nu ştiu să facă nimic. Vreau să 
lucrez. 

BEBE : Şi unde-o să locuieşști ? 

FIFI : Într-o casă... 

BEBE : ...cu pămint pe jos... 


FIFI: Habar n-ai: cu parchet, deşi 
nici lucrul ăsta nu e esenţial. O să-mi 
dea o cameră, o să mi-o motbilez 
după gustul meu, o să-mi aduc acolo 
mica mea menajerie... Şi ceasul cu 
cuc... În primele trei luni o să-mi 
iau din leafa mea un aparat de ra- 

BEBE : Perspectivă seducătoare... 


FIFI : În următoarele şase, un televi- 
zor... Uite ce frumos e! leşi in 
curte : văzduhul e imbălsămat de re- 
gina nopţii. Priveşte! (A dat la o 


parte perdeaua de tul.) Cerul e spu- 
zit de stele... Ascultă, ce liniște dum- 
nezeiască... 

BEBE : Şi bucolică. În curînd, vor cînta 
cocoşii... Da' tot foarte curind, va 
veni toamna cu ploi şi noroaie... 


FIFI: La anul va trece pe aici, şo- 
seaua. 

BEBE : Şi pe urmă, iama cu zăpezi 
îngrozitoare... 


FIFI: Peste doi sau trei ani, vor fi şi 


pe aici, pluguri pentru curăţat dru- 
murile... zece, va fi pretutindeni 
asfalt. 


BEBE („ironia“ lui): 
că in zece ani.. 

FIFI: lar în cincisprezece, la „Malul 
cu duzi“ sau la Cazanele, cred mai 
degrabă că la Cazanele, va fi un 


Ei, dacă e sigur 


aeroport. 
BEBE : Şi mai departe? Mai departe, 
ce aştepţi ? 
FIFI (simplu): Anul două mii. 
BEBE : Ce? 


FIFI: Anul două mii. Ştii ce virstă voi 
avea atunci? Şaizeci şi trei de ani. 
Vor spune oamenii : „Ştiţi de cind e 
tovarăşa doctor la noi? De patru- 
zeci de ani.“ Mă vor cunoaște toți. 
Voi fi însănătoșşit zeci şi zeci de mii 
de oameni. 

BEBE : Başca ceilalți pe care o să-i o- 
mori. Fifi, ai înnebunit. Eşti nebună 
de legat. 

FIFI: Nebună? 

BEBE : Vrei să-ţi demonstrez? Vrei 
un arbitru? (Strigind înspre hol.) 
Nikaloe ! Nikaloe! Îţi fac imediat 
dovada. Te lămuresc. (A intrat, alar- 
mat, Nichi.) 

NICHI: Ce e, domnule? Ce s-a mai 
întimplat iar ? 

BEBE : Ai aflat ultima bombă? 

NICHI (jenat): Ştiu, s-a întors... 

BEBE: Altceva: domnișoara rămîne 
aici. 

NICHI: Unde? 

BEBE : În Rîpele. La Ripele. Domni- 
şoara şi-a descoperit vocaţia. Medic: 
la Ripele. Ce spui, Nikaloe ? 

NICHI: Şi de ce te miri? 

BEBE : Să nu mă mir? 

NICHI: Ce ţi se pare atit de extra- 
ordinar ? (Simplu.) Şi pe mine mă 
bate gindul să rămîn. 

BEBE : Cum ? 

NICHI : Să vezi ce se întîmplă. Adi- 
neauri, am fost pe la gară, să mă 
interesez cînd vine trenul. Văd lu- 
mină la Damian. Zic: ia să intru să 
aud ce mai e nou. Mă vede Damian. 
Zice : „Gind la gînd, tovarăşe... Ştii, 
consultaţia pe care mi-ai dat-o cu 

privire la contracte: justă. Am con- 
trolat. De!“ şi face o pauză. „Dacă 
te-ai gîndi să rămii la noi, că aici 
posturi sînt, şi nevoie de oameni, ce 
să mai vorbim...“ Stai că n-am ter- 
minat. Face o pauză şi adaugă: „Şi 
cu privire la examene, n-are impor- 
tanţă, le dă omul şi mai tirziu.“ (Că- 
tre Fifi) I-ai vorbit dumneata ceva ? 

FIFI: Eu? 

NICHI (admirație sinceră): Ca să vezi 
cum merge mintea lui... e teribil, 
tipul. 

BEBE (privindu-l ca o țeavă de revol- 
ver): Va să zică, vrei să rămii şi tu... 

NICHI: Nu ştiu... ce te uiţi aşa la 
mine? Am spus: mă gîndesc. 

BEBE (privind-o pe Fifi): Va să zică, 
rămii dumneata (privire spre Nichi), 
rămii şi tu. Am înţeles. 

NICHI (presimțind catastrofa): Ce-ai 
înţeles ? 

BEBE (verdict): Nikaloe, ai încurcat-o ! 
(Şi se apropie amenințător.) 

NICHI: Stai, mă: ce, ai înnebunit? 

BEBE : leşi! (Nichi a zburat pe ușă. 
Pauză lungă şi grea.) 

FIFI : Ce-a fost asta, Bebe? 

BEBE (după ce s-a recules): Nu mai 
înțeleg nici eu. Nu mă mai cunosc. 
Mă scrutez pe dinăuntru şi nu mă 
regăsesc. Nu-ţi dai seama? A plecat 
Muki şi nu mi-a părut rău. Mi se 
pare o singură clipă că Nichi ră- 
mine aici pentru dumneata şi-mi 
pierd controlul. Nu-ţi dai seama că 


te... 

FIFI : Mi-ai văzut păpuşile ?... 

BEBE : ...că am nevoie de dumneata... 

FIFI: Nu mă despart de ele... Le-am 
purtat după mine pretutindeni... 

BEBE : O, bucuria de a putea dărui: 
unui om secunda ta de graţie, clipa 
ta de sărbătoare... 

FIFI : O, marea tristețe a caselor ne- 
locuite, la poarta cărora sună cineva 
lung, insistent, prelungit, inutil... 

BEBE : Bine, dar eu te iubesc. Te iu- 
besc ! Cum simt că n-am iubit în 
viaţa mea. (S-a deschis ușa şi a in- 
trat ca o furtună Nichi.) 

NICHI: Şase! Au venit bătrinii. (A 
dispărut, intră încărcaţi de pachete 
Jeni, Tache şi Anton.) 

JENI (erupție nestăvilită): Minca-i-ar 
mama de copii... Minca-i-ar mama 


de puişori... Că nu i-a mai văzut 
mama de atita vreme. Ce faci, Bebe ? 
Ia să te văd cum arăţi. Arată bine. 
Şi ea...  Minca-o-ar mama, ce 
dulce e.. 

ANTON : Ce faci, Fițo? 

FIFI : Bine, tată. 


JENI: Amindoi arată bine. (O, privi- 
rile proxzenete.) Le prieşte. 

BEBE : Ce mai e nou prin București ? 

JENI (nu lasă pe nimeni să scoată un 
cuvint) : Toate bune. Pe Păvăloiu l-a 
dat afară de la „Industria uşoară“. 

BEBE (absent): Ce vorbeşti... 

JENI: Am văzut-o ieri pe ea. Ştii că 
înainte, nu i-ajungea nimeni cu pră- 
jina la nas. Acum mă vede, zice: 
„bună ziua, tovarășă“. Zic... 

TACHE : Lasă, Jeni. 

JENI: Ce să las? 

TACHE : Să-i mai ascultăm şi pe ei. 

JENI : Dar ce, eu nu-i las? (Tot ea, 
evident.) Voi cum aţi dus-o? 

BEBE : Bine, mamă. 

JENI: Cu mincarea cum v-aţi împă- 
cat ? 

BEBB: Bine, mamă. 
JENI: Patul e bun? 
Merge... Tetanos e? 

FIFI : S-a stirpit. 

JENI : Slavă domnului. 

BEBE : Altceva ? 


JENI : Altceva ? (Arătindu-l pe Tache.) 
Altceva să vă spună el. Ce taci? 
(Tache vrea să deschidă gura.) A, 
dar nu aşa: stai! Bebe, ia vino tu 
lingă mama. Tu știi ce zi e astăzi? 
(Tache vrea să spună ceva.) Stai, 
nu-i spune. Să vedem, ştie? Ziua ta, 
puiule, ziua ta. 

BEBE : Adevărat, am uitat. 

JENI : Să trăieşti, mamă. (Către Fifi) 
Să-ţi trăiască! Să ne trăiască la 
toți! (Lui Tache) Ei, acu’ dacă 
vrei să-i spui... (Tache vrea să des- 
chidă gura.) Stai! Unde e Nichi? 
Să fie şi Nichi... (Explicindu- lui 
Anton.) Cel mai bun prieten al lui... 
împarte cu el toate necazurile şi 
toate bucuriile... 

BEBE : Mai ales bucuriile! 

JENI : Cheamă-l. 

BEBE (înspre hol): 
coace, Nichi. 

JENI: Un veac mi s-a părut de cînd 
aţi plecat, că-i ziceam şi lui Tache... 
(A intrat Nichi.) Şezi, Nichi, că ești 
din familie. (Lui Tache) Ei, acu' dă-i 
băiatului ce i-ai adus... (Lui Bebe) 
că, să ştii, ăsta e cadoul lui. El a 
alergat, el s-a zbătut, el a obţinut. 
(Tache a deschis servieta şi a scos a- 
fară un plic cu peceți.) 

NICHI: Numirea! 

BEBE : Numirea ? 

JENI : Numirea. (Lui Bebe) Să-l săruți. 
mamă, că nu ştii cît s-a zbătut. A 
fost şi la ministru. 

BEBE : Serios ? 


(Controlează.) 


Nichi! Vino-n- 

TACHE: Păi, cine a mai scăpat de 
gura ei? 

BEBE : Şi unde-am fost numit? 

TACHE : Asta nu ştiu, că nu l-am 
deschis. 

JENI: Eu nu l-am lăsat. Eu i-am 
spus: „Nu deschide, Tache, să fie 
surpriză“. 

BEBE : Să vedem. 

TACHE : (a rupt pecețile, a deschis 
plicul și citeşte cu oarecare solem- 
nitate): „Vă aducem la cunoştinţă 
că în urma intervențiilor şi a insis- 
tențelor dumneavoastră...“ 

JENI (lui Bebe): Vezi? 

TACHE (reluînd): „...şi a insistențelor... 
de a nu fi despărţit de fiul dumnea- 
voastră, pe data prezentei decizii... 
aţi fost eliberat din postul de direc- 
tor în Ministerul Agriculturii şi nu- 
mit administrator la staţia de montă 
din comuna Ripele...“ 

JENI : Tache! 

TACHE : Jeni! 

BEBE : Mamă! 

JENI: Nu se poate. 

TACHE : Uite că se poate! 

JENI : Cine semnează ? 

TACHB : Ministrul în persoană. 

JENI: Bebe! 

BEBE : Tată! 

TACHEB : Jeni! Ai văzut? 

JENI: Ce să văd? Eu nu ţi-am spus 
să te duci mai sus? 

TACHE: Văzuşi, neică Antoane? 

ANTON : De, Tache, vorba ta: nu mai 
seamănă cu ce-a fost altădată. Azi ce 
ți se pare că e simplu, poate să fie 
complex, şi ce e complex, poate să 
fie foarte simplu... 

JENI : Bravo, Tache, halal! 

TACHE : Ce vrei, femeie? 

JENI: Bine şi-au mai bătut joc de 
tine.. Nu-l vedeţi? El, şi staţia de 
montă ! Mor, Bebe... 

BEBE : Lasă, mamă, că ţi se urcă ten- 
siunea. 

JENI: Acum, ce facem? 

BEBE : O să vedem, să ne gîndim. Du- 
ceţi-vă şi vă culcați, şi-o să vedem 
miine. Condu-i, Nichi. 

NICHI: Pe-aici. Nu, vă rog, (Gafă uci- 
gaşă), ca la dumneavoastră acasă. 
(Au ieşit toți. Pauză.) 

BEBE : Dumneata ştii cum se înscrie 
ziua asta în istoria vieţii mele? Sub 
ce titlu? „Ziua dezamăgirilor“. 

FIFI : (sincer tristă): Ce pot să spun? 
Ce pot să fac? 

BEBE : Un singur lucru: sînt obosit 
şi mi-e somn. În odaia mea sint 
trei oameni. N-am unde să mă culc... 
Să ne imaginăm că sintem doi călă- 


tori necunoscuţi, care trebuie să im- 
partă aceeaşi cușetă într-un vagon 
de dormit... Sînt atit de obosit și aş 
vrea să dorm... Să dorm... 

FIFI: Atunci, ca în trenuri, o să te 
rog să ieși o clipă, afară pe culoar, 
să mă schimb. 

BEBE : Nu ştiu de ce, dar am impre- 
sia unui tren care merge înapoi. (A 
ieşit, Fifi a rămas singură. Ceasul- 
jucărie, cu lanț și cuc, sună.) 

FIFI : Ştiu, cucu, ştiu. E miezul nopţii. 
Dar in noaptea asta (uitindu-se la 
toată menajeria ei) e pentru prima 
dată cind n-o să dorm cu voi. Şi ştiţi 
de ce ? (Și-a luat în poală citeva pă- 
puşi.) Noaptea asta e cea mai scurtă 
noapte a anului. Şi ţin minte din co- 
pilărie, cind eram mică, așa ca voi, 
o veche poveste: în noaptea asta se 
arată sinzienele şi ies din pămint 
flăcări acolo unde zac îngropate co- 
morile. Voi o să mă iertaţi că nu ră- 
min cu voi. Vreau să le văd îm- 

preună cu el. (Se aude pe șoseaua 
pietruită, tropot de cal și zgomotul 
unei şarete care se apropie.) A venit. 
Mă aşteaptă... (A luat o păpușă, a 
îmbrățișat-o.) Noapte bună! (A dat 
la o parte perdeaua de tul. Înspre 
afară.) Vin, vin! (A trecut pervazul 
ferestrei şi a ieșit. A rămas camera 
goală. Vintul adie încet, perdeaua... 
A intrat Bebe.) 


BEBE : Dă-mi voie să sting lumina... 


Sînt atît de obosit... (A stins lumina.) 
Unde eşti ? Te-ai culcat ? Unde eşti? 
(A dat la o parte perdeaua. Odaia e 
inundată de o lumină albastră, fee- 
rică, neverosimilă... O caută. A în- 
teles. A trecut la fereastră.) Fifi! 
Fifi ! Fifi! (Dar nu răspunde, vătuit, 
îndepărtat, decît ecoul, şi în liniștea 
grea care se lasă, cade, încet, încet: 


CORTINA 


iulie 1960. 


